title: Rob Denmark

text: Denmarkin ensimmäinen arvokisamitali oli Sevillan sisäratojen MM-kisoissa 1991 voitettu pronssi 3 000 metrin juoksusta ajalla 7.43,90. Seuraavana vuonna hän juoksi ennätyksensä 5 000 metrin juoksussa, 13.10,24, Rooman GP:ssä. Barcelonan olympialaisissa hän oli 5 000 metrillä seitsemäs. Vuonna 1994 Denmark voitti kultaa Kansainyhteisön kisoissa Victoriassa 5 000 metrillä ja hopeaa Helsingin EM-kisoissa samalla matkalla ajalla 13.37,50.


title: Johannes XV

text:
Johannes XV oli paavina elokuusta 985 – maaliskuulle 996.
Hänen paaviutensa aikana nousi keskustelu maallisen ja kirkollisen vallan suhteesta, ennen kaikkea Ranskan kuninkaasta, joka syrjäytti Reimsin arkkipiispan.


title: Johannes XV

text: Huomautus numeroinnista: Johannes XV oli viidestoista Johannes-niminen paavi ja kutsui itseään sellaiseksi. Myöhemmissä kirjoituksissa numerointi on horjahdellut erään vastapaavin takia.


title: Johannes XIV

text: Johannes XIV oli paavina marras-joulukuulta 983 elokuun 20. päivään 984. Hän nousi paaviksi keisari Otto II:n suojattina. Keisarin kuoltua vastapaavi Bonifacius VII heitti Johannes XIV:n vankilaan, jossa hän kuoli joko nälkään tai myrkkyyn.


title: Here She Comes Now / Venus In Furs

text: Here She Comes Now / Venus in Furs on Velvet Undergroundin kappaleita versioiva split-single amerikkalaisilta rockyhtyeiltä Melvinsiltä ja Nirvanalta.


title: Here She Comes Now / Venus In Furs

text: Singlestä julkaistiin 1000 kappaleen kopio 8 eri värille.


title: Here She Comes Now / Venus In Furs

text: Kappaleet julkaistiin vuonna 1991. Kappaleen "Here She Comes Now" esittää Nirvana ja "Venus in Fursin" Melvins. Melvinsin "Venus In Furs"-kappale julkaistiin Velvet Undergroundin albumilla "The Velvet Underground and Nico".


title: Here She Comes Now / Venus In Furs

text: Nirvanan coverkappale julkaistiin Velvetin coverkappaleita sisältävällä albumilla "Heaven And Hell: A Tribute To The Velvet Underground, Volume One". Kappale julkaistiin myös Nirvanan "With The Lights Out"-box setillä vuonna 2004.


title: Sveštari

text: Sveštari () on kylä Bulgariassa lähellä Razgradin kaupunkia. Kylä on kuuluisa traakialaisten haudasta, joka on valittu UNESCOn maailmanperintöluetteloon.


title: Sveštari

text:
Vuonna 1982 löydetty Sveštarin traakialainen hauta 200-luvulta eaa. kuvastaa traakialaisten kulttirakennusten rakenteita. Haudan arkkitehtonista sisustustyyliä pidetään ainutlaatuisena monivärisine puoliksi ihmistä ja puoliksi kasvia esittävineen karyatideineen ja
seinämaalauksineen. Kymmenen veistettyä naishahmoa keskuskammion seinissä ja lynetin koristelut ovat ainoita esimerkkejä tämäntyyppisestä ratkaisuista traakialaisten mailla.


title: Benedictus VII

text: Benedictus VII oli paavina lokakuulta 974 – 10. elokuuta 983. Hän oli kotoisin Roomasta korkea-arvoisesta aatelisperheestä, ja toimi ennen paaviksi tuloaan Sutrin piispana. Hän nousi paaviksi kompromissiehdokkaana maanpakoon lähteneen vastapaavi Bonifacius VII:n tilalle.


title: Bonifacius VII

text: Bonifacius VII, oikealta nimeltään Franco Ferrucci, oli vastapaavina kahteen otteeseen, vuosina 974 ja 984–985. Hänen oletetaan surmauttaneen paavi Benedictus VI:n vuonna 974. Tämän tultua ilmi hän pakeni Konstantinopoliin mukanaan merkittävä omaisuus, ja palasi Roomaan Otto II:n kuoltua. Hän syrjäytti paavi Johannes XIV:n, joka oli noussut paaviksi Bonifaciuksen poissa ollessa, toimitti tämän vankilaan ja murhautti siellä myrkyllä tai nälkään nännyttämällä. Lyhyen paaviuskauden (984–985) jälkeen Bonifacius VII kuoli äkillisesti, mahdollisesti joutui itse murhatuksi.


title: Ergonomia

text: Ergonomia on ihmisen ja tekniikan välisen vuorovaikutuksen kehittämistä, jonka tavoitteena turvallisuus, terveys sekä järjestelmien häiriötön ja tehokas toiminta.


title: Ergonomia

text: Ergonomia jaetaan yleensä kolmeen osa-alueeseen:


title: Ergonomia

text: Ergonomiaan alettiin kiinnittää huomiota toisessa maailmansodassa, kun huomattiin eri taistelukoneiden käyttäjien suoritusten parantuvan, kun heidän ei tarvitse olla epämukavasti ohjaamossa. Lisää huomiota ergonomiaan heräsi, kun huomattiin, että yhden vivun paikan vaihtaminen aiheutti uusia onnettomuuksia.


title: Ergonomia

text: Sana ergonomia tulee kreikan kielen sanoista "ergo" (työ) ja "nomos" (luonnonlait).


title: Ergonomia

text: Ergonomia on tieteenala joka tutkii ihmisten ja järjestelmän välistä vuorovaikutusta ja ammattiala joka soveltaa teoriaa, periaatteita, dataa ja metodeja suunnitteluun ihmisten hyvinvoinnin ja järjestelmän suorituskyvyn optimoimiseksi.


title: Benedictus VI

text: Benedictus VI oli paavina joulukuulta 972 – heinäkuulle 974. Hän oli kotoisin Roomasta ja nousi paaviksi keisari Otto I:n suojeluksessa roomalaisen ylimystön vastustuksesta huolimatta. Paavina ollessaan Benedictus VI vakiinnutti tiettyjen luostarien ja kirkkojen erioikeudet – juuri muuta ei hänen paaviuskaudestaan tiedetä. Keisarin kuoltua paavin vastustajat saivat hänet heitettyä Castel Sant'Angelon tyrmään, jossa hänet surmattiin poliittisista syistä muutamaa kuukautta myöhemmin. Vastapaavi Bonifacius VII:n epäillään myös liittyneen tapahtumien kulkuun.


title: Next Year

text: Next Year on yhdysvaltalaisen rockyhtye Foo Fightersin vuonna 2000 julkaistu single. Kappale julkaistiin There Is Nothing Left to Lose albumilla vuonna 1999. Kappaleesta on tehty myös musiikkivideo. Kappale oli amerikkalaisen Ed-televisiosarjan tunnusmusiikkina ensimmäisellä tuotantokaudella.


Next Year


title: Lava-auto

text: Lava-auto, myös avolava ja pikappi () on tavaran kuljetukseen tarkoitettu yleensä erillisrunkoinen ajoneuvo, jossa ohjaamon takana on avonainen kuormatila.


title: Lava-auto

text: Lava-autoissa on tavallisia ohjaamoja (standard cab), joissa ohjaamon takaseinä on heti etupenkin selkänojan takana, mutta niitä saa myös pitkäohjaamoisina (extented cab), joissa on tavaratilaa etupenkkien takana. Saatavilla on myös miehistöohjaamo (crew cab), jolloin ohjaamo on neliovinen ja sisältää takapenkin.


title: Lava-auto

text: Lavan päälle voidaan asentaa kuomu tai pressu suojaamaan kuljetettavia tavaroita.


title: Pick-up

text: Pick-up tarkoittaa muun muassa:


title: Keflavíkin kansainvälinen lentoasema

text: Keflavíkin kansainvälinen lentoasema (IATA: KEF, ICAO: BIKF) on kansainvälinen lentoasema Keflavíkin kaupungissa Islannissa. Se sijaitsee noin 50 kilometrin päässä Reykjavíkistä ja on maan suurin ja tärkein lentoasema.


title: Keflavíkin kansainvälinen lentoasema

text: Yhdysvaltain maavoimien rakentama Keflavíkin kansainvälinen lentoasema avattiin 23. maaliskuuta 1943. Lentokentällä on kaksi kiitotietä, jotka ovat pituudeltaan 3 054 ja 3 065 metriä. Lentoasema palveli 8,7 miljoonaa matkustajaa vuonna 2017.


title: Keflavíkin kansainvälinen lentoasema

text: Keflavíkissä oli Yhdysvaltain sotilastukikohta vuodesta 1951 vuoteen 2006.


title: The One (Foo Fightersin single)

text: The One on yhdysvaltalaisen rockyhtye Foo Fightersin vuonna 2002 julkaistu single. Kappaletta ei julkaistu millään Foo Fightersin albumeista mutta se ilmestyi "Orange County" -elokuvan soundtrack-levyllä. Kappaleesta on tehty myös musiikkivideo.


title: Carlos Lage

text: Carlos Lage Dávila (s. 15. lokakuuta 1951) on kuubalainen poliitikko, entinen valtioneuvoston varapuheenjohtaja, toimeenpanevan ministerineuvoston sihteeri vuodesta 1992 ja kommunistisen puolueen keskuskomitean politbyroon jäsen.


title: Carlos Lage

text: Lage on lääketieteen tohtori ja sosiologian lisensiaatti. Hän liittyi puolueeseen 1976. Lage ryhtyi politiikkaan jo opiskeluaikoinaan, hän oli yliopisto-opiskelijaliiton varapuheenjohtaja ja kommunistisen nuorisoliiton komitean jäsen. Hänestä tuli kansalliskokouksen edustaja 1976 ja keskuskomitean jäsen 1980. Hän on työskennellyt yliopisto-opiskelijaliiton johdossa Havannassa, kommunistisen nuorisoliiton ensimmäisenä sihteerinä ja toimeenpanevan ministeri komitean sihteeristössä.


title: Carlos Lage

text: Hän on edustanut Kuubaa sitoutumattomien maiden ja Ibero-Amerikan maiden kokouksissa, ollut mukana YK:n 51. yleiskokouksessa. Hän on ollut avustamassa Etiopiassa lastenlääkärinä ja kuubalaisten avustustehtävien johdossa muissa maissa.


title: Carlos Lage

text:
Lage tunnetaan siitä, että hän suunnitteli Neuvostoliiton tuen päättymisen jälkeisen taloussuunnitelman. Uusi presidentti Raúl Castro ilmoitti 2. maaliskuuta 2009 hallituksensa uudelleenjärjestelystä ja Lagen erosta tehtävistään.
Lage ilmoitti myöhemmin Granma-lehdessä ulkoministeri Felipe Pérez Roquen tavoin katuvansa virheitään ja sanoutui irti kaikista tehtävistään hallituksessa ja puolueessa sekä jätti parlamenttipaikkansa.


title: All My Life

text: All My Life on amerikkalaisen rockyhtye Foo Fightersin single. Single julkaistiin vuonna 2002 Foo Fightersin One by One albumilta. All My Life on One By Onen ensimmäinen single. Kappaleesta on tehty myös musiikkivideo.


title: All My Life

text: All My Life on Foo Fightersin yksi harvoista Hard Rock kappaleista. Kappale on voittannut Grammyn parhaasta hard rock kappaleesta.


title: Felipe Pérez Roque

text: Felipe Pérez Roque (s. 28. maaliskuuta 1965) on kuubalainen poliitikko, ulkoministeri toukokuusta 1999 maaliskuuhun 2009. Nimityksensä aikaan hän oli hallituksen nuorin jäsen, ja ainoa vallankumouksen jälkeen syntynyt. Hän on keskuskomitean ja valtioneuvoston jäsen.


title: Felipe Pérez Roque

text: Roque on koulutukseltaan sähköinsinööri ja entinen opiskelijajohtaja ja toimi vuosikymmenen presidentti Castron henkilökunnan päällikkönä.


title: Felipe Pérez Roque

text: Hänet korvasi ulkoministerinä entinen YK-lähettiläs Bruno Rodríguez Parrilla maaliskuussa 2009, jolloin Pérez Roque jätti kaikki poliittiset tehtävänsä.


title: Times Like These

text: Times Like These on yhdysvaltalaisen rockyhtye Foo Fightersin kappale. Kappale julkaistiin singlenä vuonna 2003 albumilta One by One. Kappaleesta on julkaistu kaksi musiikkivideota.


Times Like These


title: Botniabanan

text: Botniabanan on Ruotsin rataverkon osa Perämeren rannalla, joka yhdistää Nylandin, Örnsköldsvikin, Nordmalingin ja Uumajan. Sen pituus on noin 185 kilometriä. Rata on rakennettu korkeatasoiseksi: suurimmat sallitut nopeudet radalla ovat 250 km/h henkilöliikenteessä ja 120 km/h tavaraliikenteessä. Rataosa on sähköistetty ja kauko-ohjattu yksiraiteinen rata, joka on varustettu ERTMS/ETCS-kulunvalvonnalla. Rataosalla on 140 siltaa sekä yhteensä 25 kilometriä tunneleita.


title: Botniabanan

text: Rautatie rakennettiin vuosien 1999 ja 2010 välisenä aikana, sen jälkeen kun Ruotsin valtiopäivät päätti vuonna 1996 rautatien rakentamisesta. Rata avattiin Örnsköldsvikin ja Husumin väliselle tavaraliikenteelle lokakuussa 2008 ja Västeraspbyn ja Örnsköldsvikin välille lokakuussa 2009. Botniabanan vihittiin käyttöön 28. elokuuta 2010, jolloin alkoi henkilöliikenne Örnsköldsvikin ja Uumajan itäisen aseman välillä.


title: Botniabanan

text: Yksiraiteiseksi rakennettu rata on alun alkaen rakennettu siten, että sen kaksiraiteistaminen on tulevaisuudessa mahdollista vähäisin toimenpitein. Radalla on kaikkiaan 22 junakohtauspaikkaa, joilla junat voivat kohdata tai ohittaa toisensa. Pääradan pienin kaarresäde on 3 200 metriä, pois lukien Örnsköldsvikissä sijaitseva kaarre, jonka säde on 800 metriä. Suurin nousu radalla on kymmenen metriä kilometrillä (10‰).


title: Botniabanan

text: Rataosuuden rakentaminen alkoi vuonna 1999, ja sen eteläinen osuus Örnsköldsvikistä Husumiin M-Realin paperitehtaalle avattiin liikenteelle 16. lokakuuta 2008. 190 kilometrin pituinen Botniabanan, joka on osa Ruotsin rataverkkoa, vihittiin käyttöön 28. elokuuta 2010. Radalla on Ruotsin rataverkon korkein huippunopeus, 250 km/h kaluston niin salliessa.


title: Botniabanan

text: Hankkeen toteutuksesta vastanneen Botniabanan AB -yhtiöstä Ruotsin valtio omistaa 91 prosenttia ja Kramforsin, Örnsköldsvikin, Nordmalingin ja Uumajan aluehallinnot yhdeksän prosenttia. Työt aloitettiin vuonna 1999, ja puolivälissä rata oli vuoden 2005 lopussa. Valmistumisensa jälkeen vuonna 2010 linja vuokrattiin Ruotsin liikennevirastolle. Kun Botniabanan AB on saanut investoimansa rahat takaisin, arviolta 2050-luvulla, linjan omistajuus siirtyy liikennevirastolle. Rakennusbudjetti oli 15 miljardia Ruotsin kruunua.


title: Botniabanan

text: Botniabananin tarkoituksena on kilpailla maantieliikenteen kanssa, joka käyttää E4-tietä, joka on raskaan tavaraliikenteen pääväylä.


title: Botniabanan

text: Matkustajaliikenne alkoi elokuussa 2010 Uumajasta Örnsköldsvikiin. Myöhäinen Ådalsbananin uudistaminen johti siihen, että liikenne Örnsköldsvikistä etelään päin alkoi vasta elokuussa 2012.


title: Botniabanan

text: Rautatien keskiosa oli valmis liikenteelle vuonna 2008, ja kaikki osat rautatiestä lukuun ottamatta pohjoista osaa, lokakuussa 2009. Pohjoisessa osassa, lähellä Uumajaa, ei ollut liikennettä elokuuhun 2010 saakka, koska Uumajajoen ylittävän sillan sijoittamisesta ympäristöllisesti herkille alueelle käytiin kiistaa. Nämä alueet on suojattu luonnonsuojelualueina ja sen sijainnin hyväksymistä vastustivat ympäristönsuojelijat ja naapurit, jotka olivat huolissaan kiinteistöistään. Sen katsottiin myös sijaitsevan liian lähellä Uumajan lentoasemaa, aiheuttaen turvallisuushuolia, ja lentoaseman sekä joen alapuolella oleva tunneli olisi aivan liian kallis. Eteläisempi reitti olisi voinut pidentää linjaa ja olla kalliimpi. Keskustelun ydin oli, että luonnonsuojelualue perustettiin joitakin vuosia sen jälkeen, kun radan sijoitus oli vahvistettu.


title: Botniabanan

text: Matkustajaliikennettä ei ollut ennen kuin koko rautatie oli valmistunut, koska suurin kaupunki, Uumaja, ei ollut yhdistettynä linjaan aiemmin. Jotkut rahtikuljetukset kuitenkin käyttivät valmistuneita rautatien kohtia.


title: Botniabanan

text: Rautatien vanha päärata pitkälle pohjoiseen Ruotsiin (Bräcke–Boden, "Stambanan genom övre Norrland") rakennettiin vuosien 1880–1895 aikana noin 30–100 kilometrin päähän rannikosta, jotta se olisi paremmin suojassa mereltä tulevilta sotilaallisilta operaatioilta lentokoneettoman sodankäynnin aikana. Se on todella mutkikas ja siinä on suhteellisen jyrkät nousut. Rata pysyy rahtiliikenteen käytössä, ja sitä käytetään mahdollisesti jossain matkustajaliikenteessä, kuten välillä Östersund-Bräcke-Långsele-Kramforsin lentoasema-Uumaja.


title: Botniabanan

text: Rautatielinjaa oli vaadittu jo jonkin aikaa Pohjois-Ruotsin rannikolle, nykyisen päälinjan (sisämaassa) kapasiteetin puutteen; hitaampien nopeusrajoitusten, mutkien ja nousujen vuoksi. Botniabanan parantaa myös alueen julkista liikkuvuutta, vähentäen matkustusaikaa Uumajan ja Örnsköldsvikin välillä 40–50 minuuttiin nopeakulkuisella junalla. Se palvelee myös lähijunia, ehdotetulla vuorotiheydellä, joka on vähintään kuusi junaa kumpaankin suuntaan.


title: Botniabanan

text: Rautatielinjalla voi ajaa maksimissaan 250 kilometrin tuntinopeudella. Kun nopeusrajoitusta nostetaan nopeuteen 200 km/h, se tulee olemaan nopein yksiraiteinen rautatie maailmassa. Junat kulkevat muutamina ensimmäisinä vuosina nopeudella 180–200 km/h, mutta myöhemmin se tulee nousemaan.


title: Botniabanan

text: Maakuntien omistama leasingyhtiö Transitio teki lokakuussa 2008 sopimuksen Alstomin Coradia-junien ostamisesta. Nämä junat toimitettiin vuonna 2011, ja niiden huippunopeus on vain 180 km/h. SJ käyttää Tukholmasta lähtevässä kaukoliikenteessä Regina-junia, joiden huippunopeus on 200 km/h. Toistaiseksi toimittajat eivät mene takuuseen talviominaisuuksista yli 200 kilometrin tuntinopeudessa, koska ei ole kokemusta noin suurista nopeuksista Ruotsin ilmastossa. Tutkimusprojekti "Gröna tåget' tutkii tätä.


title: Botniabanan

text: Botniabanan on ensimmäinen rata Ruotsissa, joka on varustettu merkkijärjestelmä ERTMS:llä (taso 2) ja sitä on testattu nopeudella 289 km/h Botniabananin eteläosassa. Tällä hetkellä Ruotsin merkkijärjestelmä ja sen ATP turvallisuusjärjestelmä (ATC - Automatic Train Control) on validoitu nopeuteen 210 km/h.


title: Botniabanan

text: 16. lokakuuta 2008 tavarajunat käyttivät osaa rautatiestä, mutta manuaalisella junankulkuvalvontajärjestelmällä. Alstom-junia ei toimitettu avajaisiin elokuussa 2010, koska toimitusaika on vähintään kaksi vuotta. Yksi Regina-tyypin juna vuokrattiin eteläisestä Ruotsista välille Uumaja-Örnsköldsvik. Sen huippunopeus on 200 km/h. Elokuusta 2010 lähtien SJ kulkee yöjunia Långsele-Mellansel-Örnsköldsvik-Uuma-reitillä välillä Tukholma-Narvik ja Göteborg-Luulaja, mutta ne on usein uudelleenreititetty vanhalle radalle ERTMS-ongelmien vuoksi.


title: Botniabanan

text:
Junien pysähdyspaikat:
Ådalbanan:
Botniabanan:
Jotkut junat pysähtyvät vain suurimmilla asemilla.


title: Botniabanan

text: Eniten käytetyksi asemaksi on ennustettu Uumajan itäistä rautatieasemaa, koska se on kävelymatkan päässä Uumajan yliopistosta sekä alueen pääsairaalasta. Uumajan keskusrautatieasema oli suljettuna vuosien 2010–2011 ajan uudelleenrakennustöiden vuoksi.


title: Botniabanan

text:
Radalla on 140 siltaa sekä 16 tunnelia:
Suomalainen Lemminkäinen Oyj on rakentanut useita Botniabananin tunneleita.


title: Botniabanan

text: Botniabanan päättyy lähelle Kramforsin lentoasemaa Ådalsbananin radalle, joka menee reittiä Långsele–Kramfors–Härnösand–Sundsvall. Matkaa Sundsvalliin on 101 kilometriä. Rautatie rakennettiin vuosina 1890–1925, ja se on varsin mutkikas ja huonokuntoinen. Sillä kulkee lähinnä tavaraliikennettä, eikä lähes lainkaan matkustajaliikennettä. Ådalsbanania aiotaan parantaa, jotta se voi sallia suuremmat nopeudet (100–160 km/h) jatkossa. Parannukset sisältävät uudet raiteet, uuden ajojohtimen, uuden signaalijärjestelmän (ERTMS) ja parempia sekä vähemmän maantieylityksiä. Muutamat osat Härnösandista pohjoiseen (yhteensä 29 km) korvataan uudella reitillä, jotka rakennetaan samanlaisiksi kuin Botniabananilla.


title: Botniabanan

text: Norrbotniabanan on suunniteltu Botniabananin laajennus Uumajan pohjoisosasta Luulajaan. Matka on noin 270 kilometriä, pidempi kuin tämänhetkinen Botniabanan. Alustava päätös sen rakentamisesta on tehty, ja yksityiskohtainen suunnittelu on käynnissä, sisältäen reitin valinta. Rakentamisen on suunniteltu alkavaksi vuoden 2020 paikkeilla. Päätöstä ei ole kuitenkaan vielä lyötä lukkoon, ja se voi siirtyä.


title: Botniabanan

text: Molemmilla, Norrbotniabananilla ja Botniabananilla on etu tiheän ja raskaan tavaraliikenteen kustannusten vähentämiseksi niiden valmistuttua. Ne vähentävät huomattavasti matkustajien matka-aikaa verrattuna linja-autoihin; esimerkiksi matkustusaika Sundsvallista Uumajaan vähenee ainakin 1,5 tunnilla.


title: Low (Foo Fightersin kappale)

text: Low on amerikkalaisen rockyhtye Foo Fightersin kolmas single albumilta One by One. Single julkaistiin vuonna 2003. Musiikkikanava MTV kieltäytyi näyttämästä kappaleen musiikkivideota sen härskiyden takia. Videolla ovat vain Dave Grohl ja Jack Black, eikä muita Foo Fightersin jäseniä näy videossa kertaakaan.


Low (Foo Fightersin kappale)


title: Laura Esquivel

text: Laura Esquivel (s. 30. syyskuuta 1950, México) on meksikolainen kirjailija.


title: Laura Esquivel

text: Esquivel on koulutukseltaan opettaja. Hän on kirjoittanut lasten teatterille, televisiolle ja tehnyt ennen ensimmäisen romaaninsa ilmestymistä elokuvakäsikirjoituksia. Esquivel tuli tunnetuksi esikoisteoksestaan "Pöytään ja vuoteeseen" (1989). Se on rakkausromaani, jossa keskeisiä ovat ruoka ja ruoanlaitto. Kirjan alkuperäinen nimi "Como agua para chocolate" tarkoittaa sananmukaisesti käännettynä ”Kuin suklaa suhteessa veteen”. Esquivel tarkoittaa sillä, että ellei saa sitä, jota rakastaa, on kuin joutuisi tyytymään suklaan sijasta veteen.


title: Laura Esquivel

text: Kirja kertoo siitä, kuinka De la Garzan perheen kolmesta tyttärestä nuorin, Tita, joutuu huolehtimaan ikääntyvästä leskiäidistään. Tarina tuo mieleen Federico Garcia Lorcan näytelmän "Bernarda Alban talo", jossa voimakastahtoinen äiti yrittää kahlita nuorimman sisaruksista kieltämällä tätä rakastamasta miestä, jonka hän haluaa naittaa toiselle sisarelle.


title: Laura Esquivel

text: Romaani on käännetty 35 kielelle, ja se teki historiaa pysyttelemällä myyntilistojen kärjessä Yhdysvalloissa sekä englanniksi että espanjaksi. Kirjasta on tehty myös elokuvaversio "Suklaata iholla". Elokuvan ohjasi Alfonso Arau, jonka kanssa Esquivel oli naimisissa.


title: Laura Esquivel

text: Ennen menestysromaaniaan Esquivel oli jo kirjoittanut keittokirjoja ja ruoanlaiton filosofiaa käsitteleviä kirjoja. Romaanin reseptit ovat peräisin hänen isoäitinsä vanhoista vihkosista.


title: Laura Esquivel

text: "La ley del amor" (1996, "Rakkauden laki") -romaanin tapahtuvat sijoittuvat tulevaisuuteen. Kuvasta, tekstistä ja musiikista koostuva multimediateos sisältää CD-levyn, joka on sekoitus eri musiikkilajeja oopperaesityksistä kansanmusiikkiin.


title: Ricardo Alarcón

text: Ricardo Alarcón de Quesada (s. 21. toukokuuta 1937) on Kuuban parlamentin puhemies 1993–.


title: Ricardo Alarcón

text: Alarcón on valmistunut Havannan yliopistosta filosofian tohtoriksi. Hän meni yliopistoon 1954, jossa liittyi opiskelijaliikkeeseen ja Castron 26. heinäkuuta -liikkeeseen, joka pyrki syöksemään vallasta Fulgencio Batistan. Alarcón avusti sissiliikkeen nuorisoprikaatin järjestämisessä.


title: Ricardo Alarcón

text: Vallankumouksen jälkeen Alarcón nimitettiin 1962 ulkoministeriön Amerikka-osaston johtoon, mistä alkoi hänen diplomaatinuransa. Hän oli 1966–1978 Kuuban pysyvänä edustajana Yhdistyneiden kansakunnissa ja sen yleiskokouksen varapuheenjohtajana, YK:n kehitysohjelman hallintojohtajana ja palestiinalaisten oikeuksien komitean varapuheenjohtajana. Hänestä tuli 1978 varaulkoministeri ja 1992 ulkoministeri. Helmikuussa 1993 hänet nimitettiin kansalliskokouksen puhemieheksi.


title: Ricardo Alarcón

text: Hän asui Manhattanilla 12 vuotta, mutta virassaan Kuuban hallituksessa sai poistua vain 25 mailin etäisyydelle Yhdistyneiden kansakuntien toimistoista. Elokuussa 2000 häneltä evättiin viisumi Yhdysvaltoihin Parlamenttienvälisen liiton kokoukseen.


title: Ricardo Alarcón

text: Alarcón ajaa Kuuban asiaa kansainvälisessä mediassa ja on kampanjoinut mm. viiden syyskuussa 1998 Miamissa vakoilusta vangitun kuubalaisen puolesta ja vaatinut Cubanan lennon 455 räjäytyksestä syytetyn Luis Posadan luovuttamista oikeuteen.


title: Luettelo Suomen kuntien koordinaateista

text: Tämä artikkeli on luettelo Suomen kuntien koordinaateista. Koordinaatit on esitetty WGS 84 -koordinaattijärjestelmässä.


title: Luettelo Suomen kuntien koordinaateista

text: Nykyisten kuntien koordinaattien pohjana ovat peruskartalta löytyvät vastaavat kuntien nimet. Koordinaatit on otettu Paikkatietoikkunan kartasta.


title: Luettelo Suomen kuntien koordinaateista

text: Entisten kuntien koordinaattien pohjana ovat peruskartalta löytyvät vastaavat paikannimet. Koordinaatit on otettu Paikkatietoikkunan kartasta. Huomautus-sarakkeessa on mainittu, mihin paikannimeen koordinaatit perustuvat, jos entisen kunnan nimeä ei ole peruskartassa.


title: Luettelo Suomen kuntien koordinaateista

text: Luovutettujen alueiden kunniksi on tässä laskettu kokonaan Neuvostoliitolle luovutetut kunnat sekä sellaiset osittain luovutetut kunnat, jotka lakkautettiin pian alueluovutusten jälkeen. Mukana on myös Kyyrölä, joka lakkautettiin jo ennen alueluovutuksia. Koordinaatit perustuvat kuntien kirkkojen sijainteihin ja ne on etsitty Karjalan kartat -palvelusta. Jos kirkkoa ei ole tai sitä ei löydy kartoista, niin koordinaatit perustuvat johonkin paikannimeen. Karjalan kartat -palvelu ei kata koko luovutettua aluetta, joten osa koordinaateista on Google Maps -karttapalvelusta. Google Mapsista etsittyjen kohteiden sijainnit ovat likimääräisiä.


title: Have It All

text: Have It All on rockyhtye Foo Fightersin neljäs singlejulkaisu albumilta One by One.


title: Have It All

text: Kappale julkaistiin singlenä vuonna 2003. Singlessä on myös popmuusikko Princen kappale "Darling Nikki" Foo Fightersin esittämänä. Darling Nikki -kappale ylsi vuonna 2004 single-listalla 15. sijalle.


title: When You Say Nothing at All

text: ”When You Say Nothing at All” on Paul Overstreetin ja Don Schlitzin kirjoittama musiikkikappale, joka lukeutuu peräti kolmen esittäjän kuuluisimpiin kappaleisiin: Keith Whitleyn versio nousi Billboardin Hot Country Songs -listan huipulle joulukuussa 1988 ja Alison Kraussin versio oli hänen soolouransa ensimmäinen top-10-hitti vuonna 1995. Vuonna 1999 kappaleen versioi irlantilainen laulaja Ronan Keating elokuvan "Notting Hill" soundtrackille.


title: When You Say Nothing at All

text: ”When You Say Nothing at All” julkaistiin Keatingin soolouran ensimmäisenä singlenä 26. heinäkuuta 1999 Britteinsaarilla, missä se meni ykköseksi sekä Britanniassa että Irlannissa. Britanniassa se myi kultaa. Single nousi myös Suomen viralliselle listalle. Kappale on myös Keatingin vuonna 2000 julkaistulla debyyttialbumilla "Ronan". Vuonna 2003 Keating julkaisi singlestä uuden version duettona Paulina Rubion kanssa Latinalaisen Amerikan markkinoita varten. Siinä yksi säkeistöistä on lauletaan espanjaksi.


title: When You Say Nothing at All

text: Nämä ovat Keatingin singlen ”When You Say Nothing at All” yleisimmät julkaisut.


title: When You Say Nothing at All

text: UK CD single versio 1


title: When You Say Nothing at All

text: UK CD single versio 2


title: ETCS

text: ETCS () on eurooppalainen junien automaattisen kulunvalvonnan standardi. Se on suunniteltu korvaamaan nykyisin Euroopassa käytössä olevan 14 keskenään yhteensopimatonta kulunvalvontajärjestelmää. Standardi kehitettiin EU-direktiivin 96/48/EC vastineeksi. ETCS-järjestelmää on koekäyttänyt kuusi eurooppalaista rautatieyhtiötä vuodesta 1999. ETCS on osa ERTMS-hanketta.


title: ETCS

text: ETCS-järjestelmän pääkomponentit ovat baliisi, veturin ajotietokone sekä radiokeskus.


title: ETCS

text: Ajotietokoneeseen syötetään ennen matkan alkua junaa koskevat tiedot suurimmasta sallitusta nopeudesta ja junan jarrutuskyvystä. Matkan aikana ajotietokoneen päätehtävä on tulkita radalla sijaitsevien baliisien veturiin välittämiä tietoja opastinten opasteista ja radanvarren merkeistä. Näiden tietojen perusteella ajotietokone rajoittaa junan nopeutta rajoitusten mukaiseksi, ja estää seis-opastetta näyttävä opastimen ohittamisen.


title: Best of You

text: ”Best of You” on yhdysvaltalaisen rockyhtyeen Foo Fightersin kappale, joka julkaistiin vuonna 2005 ensimmäisenä singlenä yhtyeen kolmannelta albumilta "In Your Honor". Siitä on tehty myös musiikkivideo. Liveversio kappaleesta julkaistiin vuonna 2005 yhtyeen EP:llä "Five Songs and a Cover" ja toisen kerran tuplasinglellä ”No Way Back” / ”Cold Day in the Sun”.


title: Best of You

text: ”Best of You” -musiikkivideon on ohjannut Mark Pellington, joka tunnetaan Pearl Jamin ”Jeremy”-kappaleen videon ohjauksesta. ”Best of You” on Foo Fightersin tunnetuimpia kappaleita, ja se oli neljännellä sijalla "Triple J Hottest 100" -listalla, mikä on yhtyeen paras sijoitus kyseisellä listalla.


title: Olli Remes

text: Olli Remes (8. syyskuuta 1909 Iisalmen maalaiskunta – 31. joulukuuta 1942 Krivi) oli suomalainen maastohiihtäjä ja Mannerheim-ristin ritari numero 10.


title: Olli Remes

text: Olli Remes voitti pronssia 50 kilometrillä hiihdon maailmanmestaruuskilpailuissa 1934 Sollefteåssa, Ruotsissa. Hän osallistui myös hiihdon maailmanmestaruuskilpailuihin 1939 Zakopanessa, Puolassa ja Garmisch-Partenkirchenin talviolympialaisiin 1936, jossa hän voitti hopeaa Suomen joukkueessa näytöslajina olleesta sotilaspartiohiihdosta. Seuratasolla hän edusti Iisalmen Visaa, Puijon Hiihtoseuraa ja Ounasvaaran Hiihtoseuraa.


title: Olli Remes

text: Olli Remes suoritti asevelvollisuutensa Pohjois-Savon Rykmentissä 1929–1930 ja suoritti PSR:n AUK:n 1930. Hän aloitti ammattialiupseerin uransa AUK/PSR:n asevaraston hoitajana 1.5.1931. Hän suoritti Taistelukoulun jalkaväen aliupseeriosaston kurssi 1932–1933. Hänet ylennettiin korpraaliksi 6.11.1930, alikersantiksi 26.11.1930, kersantiksi 1.5.1931 ja rajavartioston kersantiksi 1.1.1935.


title: Olli Remes

text: Remes toimi talvisodassa Sallan rintamalla hiihtopartio-osaston johtajana Erillinen pataljoona 17:ssä, joka toimi vihollisen selustassa. Hän esiintyy monissa sodanaikaisen esimiehensä, kirjailija Uula Aavan (oik. kapteeni Akseli Väänänen) romaaneissa.(katso alla kirjallisuus)


title: Olli Remes

text: Jatkosodassa luutnantti Remes toimi aluksi partionjohtajana 46. Rajakomppaniassa, josta hänet siirrettiin joukkueenjohtajaksi ja myöhemmin komppanianpäälliköksi 6. divisioonan jalkaväkirykmentti 54:ään (JR54). Talvella 1942 kun vanhemmat ikäluokat kotiutettiin, niin JR 54 lakkautettiin ja perustettiin 12. prikaati, johon myös Remes sijoitettiin. Prikaatin piti osallistua Sorokan valtaukseen, mutta tehtävästä luovuttiin myöhemmin.


title: Olli Remes

text: Hyökkäysvaiheen aikana Remes haavoittui kolmeen otteeseen, mutta palasi heti mahdollisimman pian takaisin etulinjaan. Tästä osoittamastaan urheudesta ja ripeydestä hänet nimitettiin Mannerheim-ristin ritariksi 12. syyskuuta 1941. Hänet ylennettiin kapteeniksi 29. joulukuuta 1942.


title: Olli Remes

text: Remes kaatui 31. joulukuuta 1942 Krivillä. Hänen ollessaan etulinjassa luovuttamassa tehtäviään (komppanianpäällikkö 15./12. Pr) seuraajalleen tarkka-ampujan luoti osui häntä päähän ja hän kuoli matkalla 16. kenttäsairaalaan Karhumäelle.


title: Baliisi

text: Baliisi on junien automaattisen kulunvalvonnan komponentti. Se on rautatien kiskojen väliin sijoitettu passiivinen elektroninen lähetin. Baliisi on merkitty radalle keltapohjaisella B-merkillä, joskin se on kuljettajan silmin nähtävissä raiteiden välistä perin selkeästi. Baliisit eivät tarvitse erillistä virtalähdettä, vaan ne aktivoituvat veturin alle sijoitetun radioantennin tietyllä taajuudella (Suomessa käytössä olevassa EBICAB-järjestelmässä 27,115 MHz) lähettämästä signaalista ja lähettävät tietyllä taajuudella (Suomen EBICAB:ssa 4,5 MHz) veturin ajotietokoneelle informaatiota opastimista, nopeusrajoituksista ja radan geometriasta. Baliisit sijoitetaan Suomessa tyypillisesti rataan pareittain, jotta veturin ajotietokone pystyy erottamaan oikeaa kulkusuuntaa koskevat baliisit ja jättämään väärän kulkusuunnan baliisit huomiotta.


title: DOA (kappale)

text: DOA on yhdysvaltalaisen rockyhtyeen Foo Fightersin toinen single yhtyeen albumilta "In Your Honor" vuodelta 2005. Se julkaistiin demona vuonna 2005 yhtyeen "Five Songs and a Cover" -EP:llä.


title: DOA (kappale)

text: Kappaleen musiikkivideo on jossakin määrin tyypillinen Foo Fightersin video, eli jonkin verran humoristinen. Videossa Foo Fighters on soittamassa eräässä huoneessa ja maailma alkaa kääntyä ympäri, kunnes se on kokonaan ympäri.


title: Johannes XIII

text: Johannes XIII oli paavina 1. lokakuuta 965 – 6. syyskuuta 972. Hän oli syntynyt Roomassa Cresenzin sukuun, ja ennen paaviksi tuloaan teki uran paavin hovissa. Hänet valittiin paaviksi viisi kuukautta Leo VIII:n kuoleman jälkeen Otto I Suuren tuella. Ulkomainen kannatus ja ylimielinen käytös tekivät Johannes XIII:sta epäsuositun Roomassa, ja hän oli jopa vuoden verran virkakiellossa 955–966. Takaisin toimeen päästyään Johannes XIII kehitti etenkin eteläisen Italian arkkipiispakuntia vähentäen näin Bysantin vaikutusta siellä.


title: Johannes XIII

text: Jouluna 967 Johannes kruunasi Otto I:n kaksitoistavuotiaan pojan Otto II:n isänsä kanssahallitsijaksi.


title: Mansfield (Missouri)

text: Mansfield on noin 1 350 asukkaan kaupunki Wrightin piirikunnassa Missourin osavaltiossa Yhdysvalloissa. Kaupunki sijaitsee noin 60 kilometriä itään Springfieldistä BNSF Railwayn omistaman Springfield–Thayer–Memphis -rataosan varrella. Valtatiet 60 ja 5 risteävät kaupungin keskustassa.


title: Mansfield (Missouri)

text: Vuonna 1894 Laura Ingalls Wilder muutti Mansfieldiin aviomiehensä Almanzo Wilderin sekä tyttärensä Rose Wilder Lanen kanssa Etelä-Dakotan De Smetistä. Perhe jäi pysyvästi asumaan alueelle ja perustivat menestyvän siipikarja-, maito- ja hedelmätilan kaupungin laidalle. Farmin kymmenhuoneinen kivinen päärakennus "The Rocky Ridge Farm" on nykyisin kansallinen historiallinen maamerkki, jonka suojissa toimii Laura Ingalls Wilder-Rose Wilder Lane Home and Museum. Museossa vierailee vuosittain tuhansia ihmisiä.


title: Benedictus V

text: Benedictus V oli paavina toukokuusta 964 – 4. heinäkuuta 964 tai 965. Roomalaiset valitsivat hänet paavi Johannes XII:n kuoltua, mutta keisari Otto I Suuri ei hyväksynyt valintaa – keisarin suosikki oli Leo VIII. Benedictus pakotettiin luopumaan vallasta ja lähtemään Hampuriin, jossa hän eli vielä kaksi vuotta Hampurin arkkipiispan hoivissa.


title: Leo VIII

text: Leo VIII oli vastapaavina 16. joulukuuta 963 – heinäkuulle 964 ja varsinaisena paavina heinäkuulta 964 – maaliskuulle 965. Hän oli osapuolena kiistassa, jossa Otto I Suuri ja roomalaiset kirkonmiehet taistelivat vallasta kirkossa. Keisari sai synodin syrjäyttämään Johannes XII:n 963 ja nosti Leo VIII:n paaviksi. Vuonna 964 paavin vaihto todettiin laittomaksi ja siihen osallistuneet julistettiin kirkonkiroukseen. Pian tämän jälkeen Johannes XII kuoli. Leon sijasta uudeksi paaviksi valittiin Benedictus V, mutta tämä karkotettiin Saksaan kuukauden kuluttua valinnastaan, ja Leo nostettiin jälleen paaviksi. Koska Benedictuksen sanotaan luopuneen paaviuden merkeistä, Leoa voidaan pitää varsinaisena paavina heinäkuusta 964 kuolemaansa maaliskuussa 965.


title: Mansfield

text: Mansfield voi tarkoittaa:


title: Disney Channel

text: Disney Channel on maanpäällisen digitaalitelevisioverkon, IPTV-verkon, kaapeliverkon ja satelliitin kautta näkyvä lapsille ja nuorille suunnattu televisiokanava. Kanava lähettää Disneyn tuottamia sarjoja ja elokuvia joka päivä 24 tuntia. Kanava on maksullinen, eikä se esitä ylimääräisiä mainoskatkoja. Disney Channel aloitti toimintansa Yhdysvalloissa vuonna 1983. Maailmanlaajuisesti kanava tavoittaa yli 150 miljoonaa katsojaa yli 100 eri maassa. Disney Channel onkin yksi menestyneimpiä lastenkanavia maailmassa.


title: Disney Channel

text: Maanpäällisessä digi-tv verkossa Disney Channel on osa PlusTV:n maksu-tv pakettia. Kanava aloitti 10. huhtikuuta 2006, ja Disney Channelin lähetyskapasiteetti on jaettu Nelonen Pro 2 -kanavan kanssa, joten Disney Channel näyttää ohjelmaa joka päivä antenniverkossa klo 07.00-18.00 (PlusTV), vaikka ohjelmaa tulee jopa ympäri vuorokauden (satelliitissa), kaapelissa ja IPTV:ssä klo 07.00-23.00 välisenä aikana. TV Viihde aloitti Disney Channelin tarjoamisen valikoimissaan 8. elokuuta 2011 pidennetyllä lähetysajalla, jolloin Disney Channelia voi katsoa antenniverkossa klo 22.00 asti TV Viihteen kortilla. PlusTV:n kautta tilattuna lähetysaika ei ole pidempi, vaan sen kortilla katsottaessa lähetysaika on edelleen klo 07.00-18.00.


title: Disney Channel

text:
Satelliitin kautta Disney Channel lähettää ohjelmaa 24 tuntia vuorokaudessa, IPTV-verkon ja kaapelin kautta klo 07.00-23.00.
Antennikoteihin Disney Channel on saatavissa PlusTV:n antenniverkkopalveluiden lisäksi myös satelliitin kautta Viasatin Tuplaplatina-kanavapaketissa, ja kyseinen kanava löytyy myös Canal Digitalin Viihde HD- ja Perhe HD -kanavapaketeista sekä IPTV:n avulla Maxivisionin, Elisa Viihteen, LumoTV:n ja Sonera Viihteen palveluista.


title: Disney Channel

text: Pohjoismaissa Disney Channel aloitti 28. helmikuuta 2003, ja se oli saatavilla Viasatin kautta maksullisena. Myöhemmin samana vuonna kanava alkoi näkyä myös digitaalisessa kaapeliverkossa. Vuonna 2003 Disney Channel sai Ruotsissa toimiluvan myös digitaaliseen antenniverkkoon.


title: Disney Channel

text: 1. elokuuta 2005 Disney Channel aloitti myös Canal Digitalin satelliittiverkossa, ja samalla aloitti Disney Channelin sisarkanava Toon Disney. Kolmas kanava Playhouse Disney aloitti 1. lokakuuta 2006. Disney Channel aloitti ympärivuorokautiset lähetykset 18. marraskuuta 2008 vain Canal Digitalilla.


title: Disney Channel

text: Disney Channel Original Movies on julkaissut useita tv-elokuvia Disney Channel televisiokanavalle. Sen ensimmäisinä vuosina sitä kutsuttiin nimellä Disney Channel Premiere Films ja myöhemmin Premears.


title: Six4one

text: Six4one oli Eurovision laulukilpailua 2006 varten perustettu kuusihenkinen sveitsiläisyhtye. Sen kuusi jäsentä valittiin marraskuun 2005 lopulla.


title: Six4one

text: Yhtye eteni Eurovision laulukilpailussa 2006 finaaliin, jossa se sai kappaleellaan "If We All Give A Little" 30 pistettä sijoittuen seitsemänneksitoista. Yhtyeen jäsenet lähtivät finaalin jälkeen omille teilleen.


title: Palina Smolava

text: Palina Smolava () (s. 3. syyskuuta 1980 Minsk, Valko-Venäjä) on valkovenäläinen laulaja.


title: Palina Smolava

text: Smolova edusti Valko-Venäjää Eurovision laulukilpailussa 2006 englanninkielisellä kappaleella "Mum" mutta ei edennyt finaaliin. Hän sijoittui semifinaalissa 22. sijalle.


title: Herb Powell

text: Herbert "Herb" Powell on kuvitteellinen hahmo animaatiosarjassa "Simpsonit". Hän on Homer Simpsonin velipuoli, joka on ollut vuorotellen upporikas ja rutiköyhä. Hahmon ääninäyttelijä on Danny DeVito.


title: Herb Powell

text: Herb esiintyi sarjassa vain kahdesti, 2. tuotantokauden jaksossa ”Velipuoli” ja 3. tuotantokauden jaksossa ”Velipuolen paluu”. Lisäksi hänen äänensä kuultiin puhelinvastaajassa 24. tuotantokauden jaksossa ”Täydelliset vanhemmat”.


title: Herb Powell

text: Herb näyttää melko samalta kuin Homer, mutta hän on laihempi eikä ole kaljuuntunut.


title: Herb Powell

text: Homerin isä Abraham Simpson saattoi nuoruudessaan tivoliprostituoidun raskaaksi, mutta raskaudesta syntynyt Herb joutui jo vauvana orpokotiin. Vuotta myöhemmin Abe meni naimisiin Homerin äidin Monan kanssa eikä hänelle kerrottu velipuolestaan. Herbert Powellista tuli rikas ja menestynyt mies, joka omisti Powell Motors -autoyhtiön.


title: Herb Powell

text: Homerin kuultua velipuolestaan ja selvitettyään Herbin yhteystiedot, hän lähti perheineen Detroitiin Herbiä tapaamaan. Aluksi molemmat olivat ilahtuneita tapaamisesta ja pitivät hauskaa Herbin kartanolla, mutta sitten Herb pyysi Homeria suunnittelemaan autotehtaansa myynnin nostamiseksi uuden perheautomallin. Homer suunnitteli kahdella ohjaamokuvulla ja La Cucarachaa soittavalla töötillä varustetun auton, joka sai julkistamistilaisuudessa vuoden floppi -palkinnon; auto myös maksoi 82 000 dollaria kappale. Herbin autoyhtiö joutui konkurssiin ja myytiin japanilaiselle Kumatsu Motorsille.


title: Herb Powell

text: Vuoden vierähdettyä konkurssista siltojen alle päätynyt katkera Herbert keksi uuden rikastumisidean: laitteen, joka kääntää vauvan jokelluksen puheeksi. Samaan aikaan Homer oli voittanut ydinvoimalassa 2000 dollarin "ensimmäisen Montgomery Burns-palkinnon ikinä erinomaisuuden saralla" ("First Annual Montgomery Burns Award for Outstanding Achievement in the Field of Excellence"). Todellisuudessa Burns luovutti rahasumman korvaukseksi siitä, että ydinvoimala oli tehnyt Homerin steriiliksi, vapautuen samalla vastuusta. Luettuaan asiasta sanomalehdestä Herbert saapui Homerin ovelle pyytämään rahoitusta koneelleen, ja Homer harkinnan jälkeen suostui. Laite osoittautui jymymenestykseksi ja Herbert rikastui uudelleen.


title: Éric Dubus

text: Eric Dubus (s. 28. helmikuuta 1966 Pézenas, Ranska) on ranskalainen entinen keskimatkojen juoksija.


title: Éric Dubus

text: Dubus voitti MM-hopeaa Toronton sisäratojen MM-kisoissa 1993 3 000 metrin juoksussa ajalla 7.50,57. Seuraavana vuonna hän sijoittui neljänneksi Helsingin EM-kisoissa 1 500 metrin juoksussa. 1995 Dubus karsiutui Göteborgin MM-kisoissa 1 500 metrin välierissä. Kauden lopussa IAAF:n GP-finaalissa hän oli kymmenes ajalla 3.36,19.


title: Éric Dubus

text: 1998 Dubus osallistui Marrakechissä järjestettyihin maastojuoksun MM-kisoihin, joissa hän sijoittui lyhyellä matkalla sijalle 51. Vuonna 2000 hän oli Vilamouran maastojuoksun MM-kisoissa lyhyellä matkalla yhdeksäskymmenesensimmäinen.


title: Stéphanie (Monacon prinsessa)

text: Prinsessa Stéphanie (Stéphanie Marie Elisabeth Grimaldi, s. 1. helmikuuta 1965 Palais Princier, Monaco) on Grace Kellyn ja Monacon ruhtinaan Rainier III:n nuorin lapsi ja nykyisen Monacon hallitsijan ruhtinas Albert II:n sisko. Stéphanie on toiminut muun muassa laulajana, uimapukusuunnittelijana ja mallina. Hän on useiden hyväntekeväisyysjörjestöjen puheenjohtaja tai suojelija. Hän on ollut kahdesti naimisissa: vuodet 1995–1996 Daniel Ducruetin kanssa, jonka kanssa hänellä on kaksi lasta, ja vuodet 2003–2004 sirkusakrobaatti Adans Lopez Peresin kanssa. Hänellä on vuonna 1998 syntynyt kolmas lapsi jonka isää ei ole kerrottu julkisuuteen.


title: Stéphanie (Monacon prinsessa)

text: Stéphanie oli matkustajana autossa, joka joutui onnettomuuteen vuoristotiellä 14. syyskuuta 1982 ja jossa hänen äitinsä kuoli.


title: Stéphanie (Monacon prinsessa)

text: Stéphanie on julkaissut kaksi albumia. Ensimmäisen levyn single ”Irresistible” nousi Saksan singlelistan kakkoseksi. Sen alkuperäinen ranskankielinen versio ”Ouragan” oli kymmenen viikkoa listaykkösenä Ranskassa vuonna 1986. Esikoisalbumia myytiin Ranskan, Italian ja Kanadan ulkopuolella nimellä "Live Your Life".


title: Helena Petäistö

text: Helena Mirjami Petäistö (s. 10. joulukuuta 1950 Rautio [nyk. Kalajoki]) on eläkkeelle jäänyt suomalainen toimittaja ja kirjailija. Hän oli pitkäaikainen televisioyhtiö MTV:n Ranskan-kirjeenvaihtaja.


title: Helena Petäistö

text: Petäisto on haastatellut 14. dalai-lamaa useita kertoja ja tehnyt Tiibetin tilanteesta televisiodokumentin "Verikyyneleet". Hän on kirjoittanut kolumneja "Suomen Kuvalehteen" ja matkakirjoja.


title: Helena Petäistö

text: Petäistö pääsi ylioppilaaksi Oulun tyttölyseosta ja kirjoitti viisi laudaturia. Hänen sukunsa on lestadiolaista, ja hän on arvellut olevansa ainoa televisiotoimittaja, joka ei ollut katsonut televisiota ennen kuin alkoi tehdä sinne juttuja. Petäistö valmistui ekonomiksi Helsingin kauppakorkeakoulusta. Jo vuonna 1989 hän meni toimittajille tarkoitetulle EU-kurssille, vaikka siihen aikaan Euroopan unioni ei kiinnostanut Suomessa juuri ketään, joten hän alkoi solmia suhteita eurooppalaisiin kärkipoliitikkoihin tavallaan etuajassa. Ranskan kieltä ja kulttuuria Petäistö oli opiskellut heti ekonomiksi valmistuttuaan Pariisissa, missä hän työskenteli pankissa. Pian Petäistö alkoi tehdä uutisjuttuja Suomeen, ja hänestä tuli toimittaja. Hän toimi jonkin aikaa myös uutisankkurina.


title: Helena Petäistö

text: Petäistön ensimmäinen kirja "Ranskalaiset korot" ilmestyi vuonna 1995. Seuraavan kirjansa "Aamiainen Cocon kanssa ja muita elämyksiä Euroopassa" hän julkaisi vuonna 1999. Kirja aloitti "Aamiainen Cocon kanssa" -kirjasarjan, jossa Petäistö esittelee eurooppalaisia kaupunkeja.


title: Helena Petäistö

text: Petäistö sai kesäkuussa 2016 aivoinfarktin, jonka seurauksena hänen ruumiinsa vasen puoli halvaantui ja hän joutui sairaalahoitoon kahdeksi kuukaudeksi. Hän jäi sairausloman jälkeen eläkkeelle MTV:ltä, mutta hän on sittemmin toipunut lähes kokonaan ja julkaisi vuonna 2017 kirjan "Ranska, Macron ja minä".


title: Helena Petäistö

text: Petäistö asuu Helsingissä ja Pariisissa.


title: Helena Petäistö

text: Petäistö sai vuonna 2005 Ranskan ansioritarikunnan Kunnialegioonan ritariluokan kunniamerkin. Vuonna 2010 hänet palkittiin 5 000 euron arvoisella "Suomen Kuvalehden" journalistipalkinnolla.


title: Kuolimo

text: Kuolimo on Etelä-Savon Mikkelissä ja Etelä-Karjalan Savitaipaleella sijaitseva järvi.


title: Kuolimo

text: Järven pinta-ala on 7 900 hehtaaria eli 79 km². Se on 35 kilometriä pitkä ja 13 kilometriä leveä. Järvi myötäilee kallioisessa maastossa kallioruhjeita, joten se on hyvin rikkonainen järvi. Rikkonaisuudesta seuraa, ettei sillä ole suuria järvenselkiä. Isoselkä sijaitsee järven eteläosassa Suomensalon ja Lehtisensaaren väissä. Isoselkä on nelikulmion muotoinen vesiala, jonka suurin lävistäjä on alle viisi kilometriä. Lehtisensaaren eteläpuolella sijaitsee harva saaristo, joka jatkuu Savitaipaleelle Pappilanlahdelle asti. Suomensalon länsipuolellakin on saaristo. Ne rajaavat lounaispäähän Mustanlahdenselän, joka on Isoselkää pienempi. Lounaiskulmassa ovat Likalahti ja Mustalahti. Tästä järvenosasta voidaan siirtyä järven kaukaisempiin osiin, joita on kolmessa suunnassa.


title: Kuolimo

text: Ensiksi, Mustanlahdenselästä pohjoiseen, saarien takana, sijaitsee Morruuvuorenselkä. Siitä työntyy länteen Kirvessalmen kautta Kirvesselkä, joka on kahdesta kolmeen kilometriä laaja lahti. Sen eteläpäässä aukeaa Uitonsalmen kautta vielä Saarilahti, joka on 1,5 kilometriä pitkä ja kilometrin leveä.


title: Kuolimo

text: Toiseksi, Morruuvuorenselältä luoteeseen työntyy 21 kilometriä pitkä lahtimainen järvenosa. Se alkaa yhdeksän kilometriä pitkällä ja alle kilometrin leveällä salmella. Sen luoteispäässä sijaitsee Kauria, jonka Tilloniemi, Haudanniemi ja vastarannan Hylkniemi muodostavat salmeen mutkikkaan niemiä ja lahtia käsittävän kokonaisuuden. Kaurian takana kapenevan lahden viimeiset kilometrit ovat sen saariston vuoksi suojaisaa järvenosaa. Lahden leveintä osaa kaventaa suuri Salonsaari, jonka eteläpuolella on Pyöriäselkä ja länsipuolella Rahettavanselkä. Pyöriäselän eteläpuolella sijaitsee suojaisa Hämeenlahti. Rahettavanselältä järvi haarautuu kahdeksi sokkeloiseksi järvenlahdeksi. Länsihaara on 3,5 kilometriä pitkä Suurniemenselkä, jonka eteläpuolelle lähtee 2,5 kilometriä pitkä sokkeloinen lahti ja jonka lahdenpohjukka on nimeltään Kuhalahdenselkä. Luoteishaara alkaa alle 20 metriä leveällä Kurkisalmella, josta alkaa kahdeksan kilometriä pitkä viisisorminen lahti. Sen laajentumaa kutsutaan Hanhijärveksi ja sen haaroja Kolmisopinlahdeksi, Hanlahdeksi, Sorvalahdeksi ja Kapialahdeksi.


title: Kuolimo

text: Kolmanneksi, Isoselän itäinen Lehtisensaari antaa suojaa itäpuoliselle Pylkönselälle ja pohjoiselle Parranselälle. Näiden väliin jäävät Parranniemi ja Ratasalon niemi. Ratasalon itäpuolella on koilliseen jatkuva Kärnänsalmi, jonka päässä oleva Kärnänkoski laskee Saimaan Vehkaselän Siikalahteen. Parranselältä työntyy kaakkoon Parranniemen vierestä Parrankapia, jonka Siikakosken ja Partakosken kautta järvi laskee Vehkaselän Uitonsalmen lähelle. Parranselkä haarautuu pohjoisessa kahdeksi lahdeksi. Pohjoiseen työntyy Orrainlahti ja luoteeseen Luotolahdensalmi, jonka takana avautuu sokkeloinen ja saarikkoinen Luotolahti.


title: Kuolimo

text: Järvessä on laskettu olevan 289 saarta. Niiden yhteispinta-ala on 1 305 hehtaaria, mikä on noin 14,2 % järven kokonaispinta-alasta. Järven pääaltaassa, jolla tarkoitetaan Isoselän, Mustalahdenselän, Morruuvuosenselän, Pappilanlahden ja Pylkönselän alueita, on järven suurimmat saaret. Järven suurimmat saaret ovat Lehtisensalo (311 ha) ja Paassalo (120 ha) sijaitsevat vierekkäin Isoselän itäpuolella. Niiden itäpuolella ovat vielä Niinisaari, Tupasaari ja Hiirisaari, ja niiden eteläpuolella Riuttanen, Paimensaari, Leinvihko, Kalliosaari, Ukonsaari, Kotasaari ja Selkäsaari. Isoselän länsipuolella ovat Suomensalo (178 ha) ja Lamposaari (126 ha) sekä niiden ympärillä vielä Riisaari, Kaitasaari, Parikka, Kaijatsaari, Myttiö, Varpasaari, Mustasaari, Suuri Lehmisaari, Pieni Lehmisaari ja Ärjätsaari. Isoselän pohjoisrannikolla on paljon pieniä saaria, joista Härkäsaari ja Rohjosaaret ovat tunnistettavia.


title: Kuolimo

text: Kaurian takana olevan Salonsaaren länsipuolella ovat Kuninkaansaaret, Petäjäsaari, Lamposaari, Sammalsaari, Kärmesaari ja Sääskisaari. Salonsaaren etelä- ja itäpuolella ovat Rantinsaari, Pihlajasaari, Saapassaari ja Saparosaari. Rahettavanselän saaria ovat Muuriaissaari, Tervasaari ja Kaivantoniemi.


title: Kuolimo

text: Lehtisensaaren pohjoispuolella sijaitsevat Kytänsaari ja Antiosaari ennen Parranselkää. Saaret ovat täällä pieniä ja vasta Luotolahdella on suurempia saaria. Niitä ovat Sorvasaari, Pääskysaari, Kaunissaari, Kasterinsaari ja Laarisaari eli Kuukansaari.


title: Kuolimo

text: Järvi on luodattu ja siitä on julkaistu syvyyskartat. Sen tilavuus on 775 miljoonaa m³ eli 0,775 km³. Järven keskisyvyys on 9,8 metriä ja suurin syvyys on 41,4 metriä. Syvin kohta sijaitsee Lamposaaren koillispuolella. Siellä kulkee 13 kilometriä pitkä syvänne, joka on ollut kallioruhjeeseen syntynyt subglasiaalinen uoma ja jonka on puhdistanut moreenista viime jääkauden loppuvaiheessa virrannut jäätikköjoki. Syvänne alkaa Kaurialla ja päättyy Kuolimonsalmessa olevaan Kuolimonniemeen. Syvänteen kaakkoispuoliskolla järvi on toistuvasti yli 30 metriä syvä ja muutaman kerran 40 metriä syvä.


title: Kuolimo

text: Isoselkä on pääosin yli 15 metriä syvää, joskin pohja on varsin epätasainen. Säkniemen ja Härkäsaaren välissä on laaja 20 metriä syvempi alue, jossa on laajoja yli 30 metriä syviä alueita. Muualla Isoselkää on matalampaa. Mustanlahdenselällä pohja käy vain paikoin yli 20 metrissä ja syvin kohta on 27 metriä. Kivesselästä puolet on 20 metriä syvempää ja syvänteissä on 31 metriä, 37 metriä ja 37 metriä syvää. Eteläinen Saarilahti on matalaa, vaikka syvänteessä onkin 8,0 metriä syvää.


title: Kuolimo

text: Kaurian takana eli sen luoteispuolella, on järvessä runsaasti kapeita lahtia. Niissä on suhteellisen syviä kohtia. Esimerkiksi Hämeenlahdella on 17 metriä syvää, Pyöriäselällä 28 metriä, Rahettavanselällä 23 metriä, Suurniemenselällä 38 metriä, Kuhalahdenselällä 26 metriä, Kurkivedellä 22 metriä ja Hanhijärvellä 38 metriä syvää.


title: Kuolimo

text: Lehtisensaaren ja Paassalon itäpuolella on myös jäätikköjoen huuhtomia vesialueita. Paassalon itäpuolella on 27 metriä syvää, Pylkönselällä 34 metriä, Lehtisensaaren koillispuolella 29 metriä syvää. Järven lasku-uomat, Parrankapia ja Kärnänsalmi ovat matalia, vaikka ne saavuttavatkin paikoin 10 metrin syvyyden. Luotolanlahdensalmi ja sen lahdet saavuttaa 16 metrin ja 19 metrin syvyydet.


title: Kuolimo

text: Järven rantaviivan pituus on 395 kilometriä, josta saarten rantaviivan yhteispituus on 122 kilometriä. Pääsääntönä on, että järven pohjoisrannat ovat kalliota ja etelärannat harjuhiekkaa. Järven asutus on haja-asutusta, joskin järven kaakkoispäässä sijaitsee Savitaipaleen kirkonkylä. Myös Kirvesselän rannassa on Kiesilän kylä, Morruuvuorenselällä Suomenkylä ja pohjoisempana Kaurian kylä. Järvellä on runsaasti vapaa-ajan asuntoja.


title: Kuolimo

text: Savitaipaleelta lähtee luoteeseen järven rantoja seuraava valtatie 13. Se kulkee Kiesilän ja Kaurian kautta mennessään kohti Mikkeliä. Kaurialla siitä haarautuu seututie 409, joka kulkee Suomenniemen kirkonkylän kautta, ennen kuin se haarautuu kohti Kuolimon Isoselän pohjoisrantojen suuntaan. Savitaipaleelta lähtee kohti pohjoista sama seututie 409, joka seuraa aluksi Saimaan rantoja ja Orraissa kääntyy Luotolahden jälkeen kohti Suomijärven etelärantoja ja Suomenniemen kirkonkylää. Näiltä tieltä pääsee järvellä olevan asutuksen luo.


title: Kuolimo

text: Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Kuolimon valuma-alueella (04.14), jonka Kuolimon lähialueeseen (04.141) järvi kuuluu. Järven vedenpinnan korkeus on 77,0 metriä mpy.


title: Kuolimo

text: Valuma-alue saa pääosan vedestään Kuolimon valuma-alueen muilta alueilta, joita on neljä. Lyhyt Uuhijoki laskee Pappilanlahdelle ja se on Uuhijoen valuma-alueen (04.145) laskujoki. Valuma-alueen pääjärvi on Säynjärvi (206 ha). Kirvesselälle laskeva Kiesilänjoki lähtee Lahnavedestä (137 ha), jonka kautta laskevat sekä Kiesilänjoen-Mustionjoen alueen (04.142) että Virmajoen valuma-alueen (04.146) reitit. Niillä olevia suuria ja tunnettuja järviä ovat Kukasjärvi (259 ha), Lylysjärvi (257 ha), Kuivajärvi (172 ha), Virmajärvi (1 057 ha), Rautjärvi (427 ha) ja Vanosenjärvi (402 ha). Kuhalahdenselälle laskee Kinkjärvi (206 ha) pienen Maijärven kautta. Se on Ryöpänjoen valuma-alueen (04.148) pääjärvi, johon laskee vuorostaan Hämeenjärvi (130 ha).


title: Kuolimo

text: Kuolimon lähialueella on 123 muuta yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavin on Suomijärvi (757 ha), joka laskee Kaurian kohdalla pieneen Häränlahteen. Suomijärven mukana laskevat myös Turvejärven (34 ha), Turvelampien ja Iso-Paavalin (14 ha) vedet. Hanhijärveen laskevat esimerkiksi Saarijärvi (17 ha), Kotalampi (17 ha) ja Kotilampi (10 ha) yhteistä ojaa myöten. Samoin tekee Alimmainen Honkalampi (18 ha). Etelämmässä Suurniemenselkään laskee Saarajärvi (21 ha) omaa ojaa myöten sekä Suurijärvi (24 ha), Kortelampi (12 ha) ja Kinnaslampi (11 ha) yhteistä ojaa myöten. Saman lahden Kuhalahdenselkään laskevat Alimmainen Vaanjärvi (18 ha) ja Keskimmäinen Vaanjärvi (10 ha) sekä Savinen (11 ha) ja Toijärvi (42 ha), kumpikin pari omia yhteisiä laskuojia myöten. Kaurian länsipuolelle Pyöriäselkään laskee yksinään Syväjärvi (37 ha). Sitten etelässä laskee Morruuvuorenselälle pohjoisesta Haukkajärvi (135 ha) ja Sikolampi (26 ha). Vastarannan Likalahteen laskee Vartusjärvi (103 ha). Itäiseen Pappilanlahteen Riuttasen taakse laskevat yhteistä Kaihlajokea myöten Kaihlajärvi (19 ha), Talvijärvi (21 ha) ja Naarajärvi (11 ha) ja pohjoisemmaksi Paasalon taakse laskee Kaijanlampi (11 ha) yksin. Ratasalon ja Parranniemen välissä sijaitsee Ratalampi (12 ha), joka laskee niiden välissä sijaitsevaan Junnonlahteen. Isoselän pohjoisrantaan laskee pieni Toivonlampi (13 ha) ja Parranselän länsirantaan Antiolampi (45 ha) ja Hietalampi (15 ha) yhdessä. Pohjoisessa Luotolahden pohjukkaan laskevat Hautalampi (13 ha), Hyyhkäslampi (30 ha) ja Kalaton (13 ha).


title: Kuolimo

text: Kuolimon lasku-uomia on kaksi, joten järvi on bifurkaatiojärvi. Kuolimo laskee Saimaaseen kahta reittiä, Partakosken ja Kärnänkosken kautta, joissa molemmissa on näyttävät kosket.


title: Kuolimo

text: Kuolimo on karu eli vähäravinteinen järvi, koska sen valuma-alueella on vähän soita ja asutusta. Monet rannat ja saaret ovat harjujen muodostamia ja järvessä on siksi paljon lähteitä. Näistä on peräisin järven hyvin kirkas vesi.


title: Kuolimo

text: Kuolimossa elää harvinaisena ja uhanalaisena saimaannieriää eli rautua, joka jäi Saimaaseen satimeen jääkauden jälkeen Saimaan kuroutuessa erilleen Baltian jääjärvestä. Nykyistä kantaa tuetaan kalaistutuksin, jossa järven oman kalakannan mädistä on tuotettu istutetut jälkeläiset. Nieriän elintapoja ei tunneta tarpeeksi hyvin, jotta sen suojelu olisi tehokasta. Isoselkä ja Morruuvuorenselkä onkin rauhoitettu verkkokalastukselta toistaiseksi.


title: Kuolimo

text: Kuolimoa ja Suomijärveä kiertävä melontareitti ja pyöräilyreitti on toteutettu pysähdys- ja vesillelaskupaikoin.


title: Kuolimo

text: Järven suojelemiseksi toimii yhdistys Pro Kuolimo ry.


title: Gennaro Di Napoli

text: Gennaro Di Napoli (s. 5. maaliskuuta 1968 Napoli) on italialainen entinen kestävyys- ja keskimatkojen juoksija.


title: Gennaro Di Napoli

text: Di Napoli muutti lapsuudessaan Lombardiaan Pohjois-Italiaan. Hän osallistui ensimmäisen kerran arvokilpailuihin 1987 Varsovan maastojuoksun MM-kisoissa, joissa sijoittui nuorten sarjassa sijalle 130. Splitin EM-kisoissa 1990 hän voitti EM-hopeaa 1 500 metrin juoksussa ajalla 3.38,60. Seuraavana vuonna hän sijoittui kahdeksanneksi Tokion MM-kisoissa 1 500 metrillä. 1992 hän voitti Genovassa sisäratojen Euroopan mestaruuden ja kukisti Rooman GP-kilpailuissa maailmanmestari Noureddine Morcelin, mutta Barcelonan olympialaisissa hän epäonnistui ja karsiutui loppukilpailusta. 1993 hän voitti maailmanmestaruuden 3 000 metrin juoksussa Toronton sisäratojen MM-kisoissa ajalla 7.50,26 ja juoksi kahdenneksitoista Stuttgartin ulkoratojen MM-kisoissa.


title: Gennaro Di Napoli

text: Di Napoli onnistui puolustamaan mestaruuttaan Barcelonan sisäratojen MM-kisoissa 1995, kun hän voitti jälleen 3 000 metrin juoksun mestaruuden, tällä kertaa ajalla 7.50,89. Göteborgin ulkoratojen MM-kisoissa hän oli 5 000 metrin juoksussa yhdestoista ajalla 13.46,51 ja kauden lopussa IAAF:n GP-finaalissa 1 500 metrillä kolmas ajalla 3.32,94. 1997 hän sijoittui neljänneksi Pariisin sisäratojen MM-kisoissa ajalla 7.41,05, mutta karsiutui Ateenan ulkoratojen MM-kisojen välierissä 1 500 metrillä. Maebashin sisäratojen MM-kisoissa 1999 hän oli jälleen neljäs 3 000 metrillä. Samana vuonna Belfastin maastojuoksun MM-kisoissa hän oli lyhyellä matkalla kuudeskymmenesneljäs ja voitti 5 000 metrillä Euroopan cupin. Seuraavana vuonna Vilamouran maastojuoksun MM-kisoissa hän oli lyhyellä matkalla kahdeskymmenesensimmäinen. Di Napoli osallistui vielä Münchenin EM-kisoihin 2002, joissa hän sijoittui kahdeksanneksitoista 5 000 metrillä.


title: Holly Valance

text: Holly Valance (oik. Holly Rachel Vukadinović, s. 11. toukokuuta 1983 Melbourne, Australia) on australialainen näyttelijä ja laulaja. Hän tuli tunnetuksi "Neighbours"-saippuasarjan Felicity ”Flick” Scullyna vuosina 1999–2002 ja 2005. Vuonna 2002 Valance julkaisi hittisinglen "Kiss Kiss", joka nousi listaykköseksi Australiassa ja Isossa-Britanniassa (Suomessa 11.). Laulu perustui turkkilaisen Tarkanin kappaleeseen "Şımarık" ja se herätti huomiota erityisesti musiikkivideonsa vuoksi, koska Valance näytti olevan siinä alasti.


title: Holly Valance

text:
Holly Valancen isä on Jugoslaviasta lähtöisin oleva Rajko Vukadinović ja äiti britti Rachel Stevens. Hän on sukua koomikko Benny Hillille (Hillin serkku oli hänen isoisänsä).
"Neighboursin" lisäksi Valancella on ollut sivurooli sarjassa "Pako", jossa hän esitti Nika Volekia. Hän on näytellyt myös muun muassa elokuvissa "Dead or Alive" ja "Taken".


title: Bullero

text: Bullero on pilkallinen nimitys piensijoittajasta, jolla on varallisuushyödykkeen hintakehityksestä yltiöoptimistinen käsitys ja vähäinen sijoitusasiantuntemus. Bullero-nimi on johdettu englannin kielen sanasta "bull", joka tarkoittaa härkää. Osakemarkkinoilla on perinteisesti puhuttu härkämarkkinoista, jos yleinen hintakehitys on ollut hyvin myönteistä.


title: Bullero

text: Bullero-stereotyypille on tunnusomaista seuraavat ominaispiirteet:


title: Bullero

text: Bullero-termiä käytetään usein sijoittamiseen liittyvillä keskustelupalstoilla. Bullero-stereotypian psykologiset ominaispiirteet ovatkin hyvin tunnusomaisia normaalille ihmiselle ("optimistisuus", "omalle kohdalle osuvan riskin toteutumisen vähättely", "uskotaan todeksi se, minkä halutaan olevan totta", "kaltaisseuran etsiminen" ja "voimakas tunnereaktio voiton tai tappion hetkellä"). Jos ihmisellä on vain vähän sijoituskokemusta, hän kompastuu usein näihin sijoittamisessa "haitallisiin" ominaisuuksiin halutessaan rikastua nopeasti.


title: Johannes XII

text: Johannes XII, aikaisemmin Octavianus (s. noin 937–964) oli paavina 16. joulukuuta 955 – 14. toukokuuta 964.


title: Johannes XII

text: Johanneksella oli myrskyisä suhde Otto I Suuren kanssa. Otto auttoi paavia pitämään Kirkkovaltion hallussaan, josta kiitokseksi paavi kruunasi hänet keisariksi vuonna 962, mistä voidaan katsoa syntyneen Pyhä saksalais-roomalainen keisarikunta. Vuonna 963 keisari järjesti synodin syrjäyttämään Johanneksen ja nostamaan paaviksi Leo VIII:n. Päätös julistettiin myöhemmin laittomaksi ja Leo VIII:n tämä kausi vastapaaviudeksi. Johannes XII kuoli vuonna 964 ja Leosta tuli myöhemmin myös laillinen paavi.


title: Johannes XII

text: Johannes XII:n kausi kuului ajanjaksoon, jota on kutsuttu pornokratiaksi. Hänen juorutaan kuolleen rakastajattarensa mustasukkaisen aviomiehen surmaamana.


title: Doualan kansainvälinen lentoasema

text: Doualan kansainvälinen lentoasema (IATA: DLA, ICAO: FKKD) on kansainvälinen lentoasema Kamerunissa. Se sijaitsee 10 kilometrin päässä Doualan kaupungista.


title: Doualan kansainvälinen lentoasema

text: Doualan lentokentällä on yksi kiitotie, jonka pituus on 2 853 metriä.


title: Suursijoittaja

text: Suursijoittaja on sijoittaja, jolla on suhteellisesti ottaen suuri varallisuus sijoitettavanaan. Suursijoittajan erottaa piensijoittajasta muun muassa siinä, että hänen osto- tai myyntitoimeksiantonsa voivat vaikuttaa toimeksiannon kohteen hintatasoon mahdollisesti jopa pitkäksikin aikaa. Siksi muut markkinaosapuolet usein seuraavatkin suursijoittajan toimia tarkoin.


title: Suursijoittaja

text: Arvopaperimarkkinalakiin on kirjattu myös ns. liputussäännöt, jotka vaativat suursijoittajia ilmoittamaan julkisesti merkittävistä omistusosuuksien muutoksista. Pienen yhtiön omistusosuudesta voi joutua liputtamaan jo alle miljoonan euron sijoituksesta, mutta todellisiksi suursijoittajaksi luetaan yleensä vain miljardeja sijoittavat.


title: Suursijoittaja

text: Yleisesti ottaen katsotaan, että suursijoittajilla on parempi käsitys markkinoiden tilasta kuin pienemmillä sijoittajilla. Suursijoittajalla voi olla sisäpiirin tietoa useasta yhtiöstä eri toimialoilta samanaikaisesti, ovathan he omistuksensa perusteella oikeutettuja nimeämään edustajia yhtiöiden hallituksiin. Samoin he voivat toimia yhteistyössä muiden suursijoittajien kanssa ja voivat siten esimerkiksi manipuloida pienen maan valuuttakurssia.


title: Capitol

text: Capitol viittaa seuraaviin:


title: Breakout (kappale)

text: Breakout on amerikkalaisen rockyhtye Foo Fightersin vuonna 2000 julkaistu single. Kappale on julkaistu ensimmäisen kerran Foo Fightersin albumilla There Is Nothing Left to Lose vuonna 1999. Myöhemmin se on julkaistu soundtracklevyllä Me, Myself & Irene. Kappaleesta tehtiin myös "Me, Myself & Irene" elokuva aiheinen musiikkivideo.


title: Breakout (kappale)

text: Kappale on ollut MTV:n ohjelmassa "Making the Video".


title: Lionheart (Kate Bush)

text: Lionheart on Kate Bushin toinen albumi. Se julkaistiin vain kahdeksan kuukautta esikoislevyn jälkeen. Ison-Britannian albumilistalla "Lionheart" saavutti parhaimmillaan kuudennen sijan.


title: Lionheart (Kate Bush)

text: Ensimmäinen levyltä ilmestynyt single ”Hammer Horror” ei aivan yltänyt Britannian singlelistan Top 40:een. Sitä seurannut ”Wow” kohosi kuitenkin kahdenkymmenen parhaan joukkoon, ja sitä parodioivat sekä imitaattori Faith Brown että koomikko Pamela Stephenson brittiläisessä tv-sarjassa "Ei yhdeksän uutiset".


title: Lionheart (Kate Bush)

text: "Sanat ja sävellys: Kate Bush"


title: Mick Jones

text: Mick Jones eli Michael Geoffrey Jones (s. 26. kesäkuuta 1955) on englantilainen kitaristi, lauluntekijä ja laulaja, joka soitti mm. The Clash -yhtyeessä.


title: Mick Jones

text: Jones syntyi Etelä-Lontoossa sijaitsevassa Brixtonin kaupunginosassa. Hänen isänsä on kotoisin Walesista, kun taas hänen äitinsä on venäjänjuutalaista alkuperää. Jones vietti suuren osan lapsuudestaan isoäitinsä Stellan hoivissa vanhempien erottua ja Renee-äidin muutettua Yhdysvaltoihin. Ennen liittymistään The Clashiin Jones kävi taidekoulua muiden yhtyeen tulevien jäsenten tavoin.


title: Mick Jones

text: Ennen The Clashia Jones soitti kulttimaineeseen nousseessa proto-punk-yhtyeessä London SS yhdessä Tony Jamesin, Paul Simononin ja Terry Chimesin kanssa, joista kaksi jälkimmäistä soittivat myöhemmin myös The Clashissa.


title: Mick Jones

text: London SS:n hajoamisen jälkeen Jones löysi yhdessä manageri Bernie Rhodesin ja bassokitaraa opettelevan Simononin kanssa laulaja Joe Strummerin yhtyeeseensä, joka tulisi myöhemmin muodostumaan The Clashiksi. Yhtyeen jäseniä olivat laulaja Joe Strummer, rumpali Topper Headon (Terry Chimes ensimmäisellä levyllä), basisti Paul Simonon sekä kitaristi Keith Levene, joka erosi bändistä ennen ensimmäisen albumin julkaisua.


title: Mick Jones

text: Jones soitti kitaraa, lauloi ja sävelsi ja sanoitti yhdessä Joe Strummerin kanssa The Clashissa aina sen perustamisesta vuoteen 1983 asti, jolloin Strummer ja Simonon erottivat hänet erimielisyyksien vuoksi. Kaiken kaikkiaan Jones soitti viidellä bändin kuudesta albumista.


title: Mick Jones

text: The Clash -vuosien jälkeen Jones soitti lyhyen aikaa perustamassaan General Public -yhtyeessä ja tämän jälkeen vuosina 1984–1997 niin ikään perustamassaan Big Audio Dynamite -yhtyeessä, jonka toiseen albumiin Joe Strummerkin teki kappaleita. Big Audio Dynamite kohosi kohtalaiseen menestykseen varsinkin uransa alkuvuosina. Yhtyeen tunnetuin kappale on ensimmäisen levyn single E=MC².


title: Mick Jones

text: Big Audio Dynamiten aikana ja jälkeen Jones vaikutti musiikkimaailmassa tuottajana, tuottaen esimerkiksi molemmat The Libertines-yhtyeen pitkäsoitoista, joista ensimmäisestä hän voitti myös palkintoja.


title: Mick Jones

text: Tällä hetkellä Mick Jones soittaa perustamassaan yhtyeessä Carbon/Silicon. Yhtyeen toinen perustajajäsen on Jonesin pitkäaikainen ystävä, Generation X-basisti Tony James. Carbon/Siliconin ensimmäinen virallinen single "The News" julkaistiin kesäkuussa 2007.


title: Markus Kajon ruudunsäästöohjelma

text: Markus Kajon ruudunsäästöohjelma oli suomalainen Yle TV2:lla vuosina 2001–2002 esitetty viihdeohjelma.


title: Markus Kajon ruudunsäästöohjelma

text: Ohjelman juonsi yksinpuheluna Markus Kajo, ja siinä käsitellyt aiheet oli koottu arkielämästä tai olivat Kajon omia muistelmia. Ohjelmaa esitettiin täyteohjelmana ja sen jaksot kestivät enintään viisi minuuttia. Ohjelman erikoisuus oli näennäinen kustannustehokkuus: lavasteita ei käytetty, aiheet olivat helposti käsillä ja jopa ohjelman lopputekstit kulkivat parissa sekunnissa ruudun poikki.


title: Agapetus II

text: Agapetus II oli paavina 10. toukokuuta 946 – joulukuulle 955, keskellä Alberic II:n valtakautta ja pornokratiaksi kutsuttua aikaa. Hän yritti lopettaa pornokratiaan liittyneen vehkeilyn ja elostelun ja pyysi Otto I:tä pelastamaan Rooman. Otto ei vielä vastannut pyyntöön, sillä Alberic oli varsin mahtava hallitsija, mutta pyyntö kantoi hedelmää seuraavien paavien aikana.


title: Darren Hayes

text: Darren Stanley Hayes (s. 8. toukokuuta 1972 Brisbane, Queensland, Australia) on australialainen laulaja ja lauluntekijä. Hän on kenties tunnetuin osuudestaan suositussa duossa Savage Garden, jonka kansainvälisiä hittejä ovat muun muassa "I Want You", "To the Moon and Back", "I Knew I Loved You" ja "Truly Madly Deeply". Sitten vuoden 2002 hän on julkaissut neljä kohtalaisesti menestynyttä sooloalbumia.


title: Darren Hayes

text: Darren oli nuorin perheen kolmesta lapsesta. Hän alkoi esiintyä äidilleen kotona nuorella iällä. Mabel Park High Schoolissa Darren esiintyi näytelmissä ja lauloi koulun konserteissa kunnes valmistui vuonna 1989.


title: Darren Hayes

text: Darren kieltäytyi mahdollisuudesta opiskella esiintymiskoulussa ja valitsi Queenslandin teknillisen yliopiston sen sijaan. Hän kuitenkin lykkäsi valmistumista valittuaan uran musiikin parissa. Darren myös tapasi meikkitaiteilija Colby Taylorin ja pari meni naimisiin ja muutti Yhdysvaltoihin vuonna 1997. He erosivat vuotta myöhemmin ja avioero astui voimaan vuonna 1999.


title: Darren Hayes

text: Darren on asunut viime vuodet Lontoossa.


title: Darren Hayes

text: Hän virallisti suhteensa brittiläisen poikaystävänsä Richard Cullenin kanssa kahden vuoden yhdessäolon jälkeen 19. kesäkuuta 2006. Darren ei ole koskaan puhunut avoimesti seksuaalisuudestaan ja ilmoittikin siviilivihkimisestä vasta 17. heinäkuuta, kun tieto ilmestyi hänen web-sivuilleen .


title: Darren Hayes

text: Vuonna 1993 hän vastasi Daniel Jonesin lehti-ilmoitukseen, jossa etsittiin laulajaa yhtyeelle Red Edge. Darren valittiin, vaikka hänen äänensä särkyikin koelaulutilaisuudessa. Yhtye hajosi vuonna 1994 etsittyään turhaan levytyssopimusta. Darren ja Daniel perustivat sitten yhteisen yhtyeen, jonka nimeksi piti tulla Crush. Eräällä brittiläisellä yhtyeellä oli kuitenkin oikeudet nimeen, joten he päättivät kutsua itseään Savage Gardeniksi Anne Ricen romaanin "Vampyyri Lestat" lausahduksen mukaan "The world is a savage garden".


title: Darren Hayes

text: Savage Garden alkoi levyttää ensimmäistä albumiaan vuonna 1995 tuottaja Charles Fisherin kanssa. Ensimmäinen single "I Want You" julkaistiin vuonna 1996 ja se oli eniten myynyt australialainen single sinä vuonna. Toinen julkaisu "To the Moon & Back" nousi listojen kärkeen Australiassa. Kolmas single "Truly Madly Deeply" oli heidän toinen listaykkösensä ja eniten myynyt australialainen single vuonna 1997. "Savage Garden" oli Australian myynein albumi vuonna 1997 ja duo voitti kymmenen Australian Recording Industry Association -palkintoa.


title: Darren Hayes

text: Darren muutti New Yorkiin mainostaakseen yhtyettä kansainvälisellä tasolla, kun taas Daniel Jones jäi Brisbaneen. Muutto näytti onnistuneen, sillä "Truly Madly Deeply" nousi listan kärkeen Yhdysvalloissa vuonna 1998. Albumi "Savage Garden" myi sen ansiosta 7 miljoonaa kappaletta USA:ssa.


title: Darren Hayes

text: New Yorkissa hän kirjoitti albumin "Affirmation", jonka kappaleista osa kuvaa suhteen päättymisen tuskaa. "Affirmation" julkaistiin vuonna 1999 ja siitä tuli uusi menestys, kun ensimmäinen single "I Knew I Loved You" meni ykköseksi sekä Australiassa että Yhdysvalloissa. Vuoden 2000 loppuun mennessä albumi oli myynyt kuusi miljoonaa kappaletta. Duo esitti nimikappaleen vuoden 2000 kesäolympialaisten loppuseremoniassa.


title: Darren Hayes

text: Darren muutti Sausalitoon vuonna 2000. Hän ja Daniel ajautuivat erilleen eri maissa asumisen johdosta. Darrenista oli myös tullut yhtyeen keulakuva, koska hän hoiti enimmän osan mediavelvoitteista. Lokakuussa 2001 hän myönsi hajoamisen epävirallisesti australialaiselle toimittajalle. Daniel kielsi tämän ennen kuin kuuli Darrenin lausunnosta. On jäänyt epäselväksi, tekikö Darren päätöksensä täysin spontaanisti Danielin tietämättä vai oliko Daniel vihjannut Darrenille tyytymättömyydestään yhtyeeseen jonkin aikaa ennen "Affirmation"in levytystä. Yksi suosittu teoria on myös, että Daniel ei uskonut toimittajan sanoihin vaan luuli sitä taas yhdeksi hajoamishuhuksi. Silti on selvää, että Daniel piti matalaa profiilia albumin mainostuksen aikoihin, mikä viittaa hänen tyytymättömyyteensä yhtyeeseen. Savage Garden oli myynyt yli 20 miljoonaa albumia tässä vaiheessa.


title: Darren Hayes

text: Darren myös sanoi eräässä haastattelussa "I didn't leave the band, the band left me" ("En jättänyt yhtyettä, se jätti minut"). Totuus jäänee Danielin ja Darrenin käsiin, sillä kumpikaan ei ole laatinut virallista lausuntoa asiasta.


title: Darren Hayes

text: Darren levytti ensimmäisen albuminsa "Spin", joka julkaistiin vuonna 2002. Tuottajana toimi "Affirmation"in tuottaja Walter Afanasieff. "Spin" jatkoi Savage Gardenin tyylia vähemmän pehmeällä rock-soundilla ja hiukan kovemmalla R&B-tyylillä, vaikkakin ensimmäinen single "Insatiable" oli balladi, joka saavutti kolmossijan Australiassa. Myös muut julkaisut "Strange Relationship", "Crush (1980 Me)" ja "I Miss You" menestyivät hyvin listoilla.


title: Darren Hayes

text: Darren käytti kaksi vuotta seuraavan albumin "The Tension And The Spark" levyttämiseen. Marius De Vriesin tuottamaa "I Forgive You" -kappaletta lukuun ottamatta kaikki laulut olivat Darrenin ja Robert Conleyn tuottamia. Darren oli aiemmin ollut kiertueella Robertin kanssa ja myös levyttänyt kappaleen "Crush (1980 Me)" "Spin"-albumille hänen kanssaan. Albumi oli selvä suunnanvaihdos Darrenille. Conleyn tuottamat kappaleet olivat lähes yksinomaan elektronisia tunnelmapaloja, joihin oli haudattu akustisia ääniä. Vaikka kriitikot pitivät uudesta tyylistä, se näytti karkottavan paljon faneja, jotka odottivat uutta albumia täynnä radioystävällisiä pop-lauluja. Ensimmäinen single "Pop!ular" julkaistiin 12. heinäkuuta 2004 ja se sijoittui ykköseksi Yhdysvaltain Dance-listalla sekä pärjäsi hyvin Britanniassa. Human Nature -poikayhtye sai top 20 -singlen Australiassa Darrenin "Spin"-sessioista hylkäämällä "When You Say You Love Me" -kappaleella huhtikuussa 2004 ja siitä teki cover-version myös American Idolin kakkoskaudella toiseksi tullut Clay Aiken. Toinen single "Darkness" ei päässyt listoille ja siksi kolmatta singleä "Dublin Sky" ei julkaistu ollenkaan.


title: Darren Hayes

text: Lokakuussa 2005 julkaistiin Savage Gardenin kokoelmalevy "Truly Madly Completely: The Best of Savage Garden". Mukana oli myös kaksi Darrenin soolokappaletta, "So Beautiful" ja "California". Molemmat kappaleet ovat paluuta entiseen tyyliin, mutta niissä on havaittavissa jäännöksia "The Tension And The Spark" -levyn soundista.


title: Darren Hayes

text: Heinäkuussa 2006 Columbia Records ilmoitti, että kymmenvuotinen yhteistyö Darrenin kanssa on päättynyt. Darren perusti oman levy-yhtiön nimeltä Powdered Sugar joka julkaisi elokuussa 2007 hänen kolmannen sooloalbuminsa "This Delicate Thing We've Made".


title: Darren Hayes

text: Darrenin neljäs albumi "Secret Codes And Battleships" julkaistiin lokakuussa 2011.Albumilta "Spin":


title: Darren Hayes

text: Albumilta "The Tension And The Spark":


title: Darren Hayes

text: Albumilta "Truly Madly Completely: The Best of Savage Garden" (Savage Gardenin albumi)


title: Darren Hayes

text: Albumilta "This Delicate Thing We've Made":


title: Darren Hayes

text: Albumilta "Secret Codes And Battleships":


title: Lionheart

text: Lionheart voi tarkoittaa ainakin seuraavia asioita:


title: Stefanus VIII

text: Stefanus VIII oli paavina heinäkuun 14. päivästä 939 lokakuulle 942. Hän oli saksalaista syntyperää. Stefanus oli Alberic II:n alamainen eikä käytännössä hallinnut Kirkkovaltiota.


title: Theodor-Heuss-Platzin metroasema

text: Theodor-Heuss-Platzin metroasema (kulki vuosina 1908–1933 ja 1945–1963 nimellä "Reichskanzlerplatz", vuosina 1933–1945 nimellä "Adolf-Hitler-Platz") on Berliinin metron asema linjalla U2 Charlottenburg-Wilmersdorfin alueella samannimisellä aukiolla. Asema avattiin 29. maaliskuuta 1908. Vuonna 2000 asemalle rakennettiin uusi sisäänkäynti itäsuunnan laiturille Deutsche Operin metroasemalla sattuneen tulipalon jälkeen luotujen turvamääräysten vuoksi. Tällä sisäänkäynnillä on myös hissi. MetroBus-linja M49 pysähtyy asemalla.


title: Johannes XI

text: Johannes XI oli paavina maaliskuulta 931 – tammikuulle 935. Hän oli Rooman todellisen hallitsijan aatelisrouva Marusian poika ja myöhemmin veljensä Alberic II:n muodollinenkin alamainen pornokratiaksi kutsutulla aikakaudella.


title: Supreme Power

text: Supreme Power on Marvelin luoma sarjakuvasarja, jota julkaistiin vuodesta 2003 vuoteen 2005. Sen on kirjoittanut J. Michael Straczynski ja piirtänyt Gary Grank. Sarjakuva käsittää 18 numeroa. Supreme Powerissa esiintyy uudelleen herätetty supersankariryhmä Squadron Supreme ja sen tapahtumapaikkana on Supremeverse.


title: 24 Hour Party People

text: 24 Hour Party People on vuonna 2002 ensi-iltansa saanut elokuva, joka kuvaa puolidokumentaarisesti Manchesterin musiikkipiirejä vuosina 1977–1997. Elokuvan käsikirjoittaja on Frank Cottrell Boyce ja ohjaaja Michael Winterbottom.


title: 24 Hour Party People

text: Elokuva etenee punk-kaudelta halki 1980-luvun "Madchesterinä" tunnettuun, kansainvälistä huomiota saaneeseen ilmiöön, joka oli kuumimmillaan 1990-luvun vaihteessa. Tapahtumien keskipisteenä on erityisesti Factory Records -yhtiö ja sen johtaja Tony Wilson (Steve Coogan), jonka uraa elokuva seuraa. Ohessa esiintyy näyteltyinä Factoryn suurimpia nimiä kuten Joy Division, New Order ja Happy Mondays.


title: 24 Hour Party People

text: Juonessa on yhdistelty sekä tositapahtumia että kuulopuheita ja elokuvan käsikirjoittajan omia kuvitelmia tapahtuneesta, mikä tuodaan myös itse elokuvassa esille.Cameorooleissa lisäksi:


title: Stefanus VII

text: Stefanus VII oli paavina tammikuulta 928 helmikuulle 931. Hänen aikakauttaan kutsuttiin pornokratiseksi. Hän oli roomalaista syntyperää, ja hänet valittiin paaviksi harmittomana tilapäisratkaisuna, kun todellista valtaa käyttänyt Marusia odotti oman poikansa (myöhemmin Johannes XI) varttumista paaviksi kelvolliseen ikään. Stefanuksen hallintokaudesta ei ole juurikaan tietoja; hän vahvisti joidenkin uskonnollisten laitosten erivapauksia Ranskassa ja Italiassa. On mahdollista, että hän sai surmansa salamurhaajan käsissä.


title: Stefanus VII

text: Stefanuksen paaviuden aitous on hiukan kyseenalaista. Samoin kuin Leo VI, hän tuli valituksi, kun tätä edeltänyt Johannes X oli vielä elossa vankilassaan.


Turun kauppakorkeakoulun ylioppilaskunta (lyh. TuKY tai Turun KY, ) oli julkisoikeudellinen yhteisö, jonka jäseniä olivat kaikki Turun kauppakorkeakoulussa alempaa (KTK) tai ylempää (KTM) korkeakoulututkintoa suorittavat opiskelijat. Myös jatko-opiskelijat saattoivat liittyä ylioppilaskunnan jäseniksi. Jäseniä oli vuonna 2007 yli 2 200. Vuonna 2010 TuKY ja Turun yliopiston ylioppilaskunta yhdistyivät Turun yliopiston ja Turun kauppakorkeakoulun yhdistymisen myötä. Yhdistymisen seurauksena TuKY lakkasi olemasta ylioppilaskunta, mutta TuKYn perinteitä ja työtä jatkamaan perustettiin Turun kauppatieteiden ylioppilaat ry (lyhennetään myös TuKY). Entisen ylioppilaskunnan perinteet, omaisuus, sopimukset ja toimijat siirtyivät uuden yhdistyksen alle.


title: Turun kauppakorkeakoulun ylioppilaskunta

text: Ylioppilaskunnan toiminnan tarkoituksena oli olla jäsentensä yhdyssiteenä ja edistää heidän yhteiskunnallisia, sosiaalisia ja henkisiä pyrkimyksiään. TuKY huolehti jäsentensä hyvinvoinnista tarjoamalla erilaisia palveluita sekä tukemalla monipuolista vapaa-ajan ja harrastustoimintaa. Ylioppilaskunta pyrki myös tukemaan jäsentensä opiskelua ja valmistautumista työelämään. Lisäksi ylioppilaskunnan tärkeänä tehtävänä oli toimia jäsentensä edunvalvojana mm. yliopiston hallinnossa ja opiskelijoiden hyvinvointia koskevissa asioissa.


text: TuKY perustettiin vuonna 1950. Varsinainen perustamiskokous pidettiin 12. lokakuuta 1950. Syyskuun 25. päivän iltana 1950 kokoontui Lehtisen kahvilaan Yliopistonkadun varrelle kahdeksan opiskelijaa äskettäin sadan opiskelijan voimin aloittaneen silloin yksityisen Turun Kauppakorkeakoulun neljältä vuosikurssilta. Tapaamisessa keskusteltiin oman ylioppilaskunnan perustamisesta ja sääntöehdotusta laatimaan valittiin Jyrki Valtanen, ylioppilaskunnan ensimmäinen puolestapuhuja. Perustavassa kokouksessa 12. lokakuuta 32 opiskelijaa vahvisti säännöt, valitsi hallituksen ja näin loi pohjan ylioppilaskunnan toiminnalle. Toiminta aloitettiin aineellisesti niukoin voimavaroin, mutta yritystahto oli voimakas.


text:
Ylioppilaskunnan ylintä päätösvaltaa käytti välittömillä ja suhteellisilla vaaleilla valittu 21-jäseninen edustajisto. Hallinto- ja toimeenpanovaltaa käytti edustajiston asettama hallitus. Lisäksi ylioppilaskunnassa työskenteli palkattuina viranhaltijoina viisi sihteeriä: pääsihteeri, taloussihteeri, korkeakoulupoliittinen sihteeri, sosiaaliasiainsihteeri ja tiedotussihteeri. Ylioppilaskunnan taloutta koskevissa asioissa ylintä päätös-, hallinto- ja toimeenpanovaltaa käytti edustajiston valitsema taloustoimikunta. Ylioppilaskunnan hallinnosta määrättiin ylioppilaskunnan säännöissä, jotka hyväksyi edustajisto ja vahvistaa Turun kauppakorkeakoulun rehtori. Ylioppilaskunnan asemasta on säädetty yliopistolakiin sisältyvässä ylioppilaskunta-asetuksessa.Turun kauppakorkeakoulun ylioppilaskunnan alaisuudessa toimii 10 ainejärjestöä.
Montun alkutaipale sijoittuu alkuvuoteen 1953 ja silloiseen kauppakorkeakoulurakennukseen, joka sijaitsi kauppaopiston kanssa samassa talossa Aurakatu 11:ssä. Ylioppilaskunnalla oli tuolloin polttava tilaongelma, johon se haki ratkaisua pyytämällä rehtori Niilo Ikolalta lupaa saada käyttää tiettyinä päivinä viikossa koulun tiloja. Vahtimestarille luvattiin maksaa siivoamisesta ja koululle korvausta valosta ja lämmöstä. Keskusteluissa Ikolan kanssa kävi ilmi, että ylioppilaskunnalla oli mahdollisuus saada käyttöönsä kokonaan oma tila - kellarikerroksessa sijaitsevat kaksi koululle tarpeettomiksi jäänyttä laboratoriohuonetta. Tämä mahdollisuus toteutui ja ylioppilaskunnalla oli huhtikuussa 1953 oma kolmenkymmenen neliön kerhohuone. Paikka sai sijaintinsa perusteella nimekseen Monttu.


text: Ylioppilaskunta ja Monttu muuttivat korkeakoulun mukana Aurakadulta Rehtorinpellolle maaliskuussa 1958. Monttu oli alkuaikoinaan ajanviettopaikka, joka oli auki joka päivä iltamyöhään asti. Montussa oli radio, televisio ja puhelin, siellä oli myös tarjolla virvokkeita, sanomalehtiä sekä ammatillisia aikakauslehtiä. Alusta lähtien Monttu toimi myös railakkaampien opiskelijajuhlien näyttämönä. 1950-luvulla Monttu jouduttiin parikin kertaa sulkemaan määräajaksi juhlimisen aiheuttamien järjestyshäiriöiden vuoksi. Molemmilla kerroilla sulkemisen syynä oli “juhlinnan laatu”, johon rehtori oli pakotettu puuttumaan.


text: Montussa sijaitsivat myös ylioppilaskunnan kirjakauppa, ylioppilaskuntatuotteita myyvä Wanha Narikka sekä ylioppilaskunnan toimistotilat. Monttu on vuosien aikana käynyt läpi ehkä suurimman yksittäisen muutoksen Aurakadulta Rehtorinpellonkadulle muuton jälkeen. Korkeakoulun lisärakennus valmistui 2002 ja samalla korkeakoulun vanhan puolen kunnostus alkoi, joten myös Monttu oli kunnostettavana koko lukuvuoden 2002–2003 ajan. Ylioppilaskunnan toimisto muutti korjauksen alta korkeakoulun puutalon ensimmäiseen kerrokseen Patriankadulle. Ylioppilaskunta nimesi talon Patriaksi ja sinne siirtyivät hallituksen ja sihteeristön työhuoneet sekä ylioppilaskunnan toimisto. Kirjakauppa ja Wanha Narikka siirtyivät lisärakennuksen uusiin tiloihin, mutta niille osoitettiin huomattavasti entistä pienempi tila, joten Wanhan Narikan tuotevalikoimaa jouduttiin osin karsimaan ja osin yhdistämään kirjakaupan tuotevalikoimiin. Samalla aikaisemmin pelkästään kirjakauppana tunnetun kaupan nimeksi muutettiin Wanha Narikka, eikä erillistä ylioppilaskuntatuotteita myyvää kauppaa enää ollut. Montun juhlien järjestämisestä kunnostusvuonna ylioppilaskunta teki sopimuksen Sedu Koskisen ja SK-ravintoloiden kanssa ensin ravintola Metropolissa ja myöhemmin, kun sen tilat osoittautuivat liian ahtaiksi, ravintola Primassa. Kokonaisen vuosikurssin ensikosketus ylioppilaskunnan juhlahumuun tapahtui poissa ylioppilaskunnan kodista, Montusta.


text: Ylioppilaskunnan pitkäaikainen haave omasta talosta toteutui ensimmäisen kerran vuonna 1984, jolloin se osti omakotitalon Parkinkatu 6:sta. Talon nimeksi tuli Parkki ja se maksoi 440 000 markkaa. Käyttöön Parkki otettiin vuoden 1986 syksyllä pienten vastoinkäymisten ja odotettua laimeamman talkooinnon viivästyttämänä. Kovassa käytössä Parkki rappeutui odotettua nopeammin. Osaltaan asiaan vaikutti luonnollisesti myös talon ikä: olihan Parkki valmistunut vuonna 1946. Jo 1990-luvun loppupuolella selvitettiin varsin ahkerasti erilaisia vaihtoehtoja Parkin kunnostamiseksi. Vuonna 1997 tehtiinkin kevyehkö pintakunnostus ja rakennettiin grillikatos.


text: Parkinkadun ensimmäisenä "talonmiehenä" toimi rakennuksen yläkerrassa asuva merikapteeni ja kauppatieteiden ylioppilas Paavo Arpiainen. Parkinkadun toimistotilat olivat ensimmäisessä kerroksessa ja alakerrassa pieni baaripöydällä varustettu tila, jossa oli televisio, videonauhuri ja sauna suihkuineen. Parkinkatu oli monien eri ainejärjestöjen käytössä, kuten laskentatoimen järjestö Aktiivan, AIESEC:n sekä Turun kauppakorkeakoulun reserviupseerien, jonka jäsenistä koostui pääasiassa Turun yliopiston ja Turun kauppakorkeakoulun reserviupseereista, mutta joka otti jo 1980-luvulla jäsenikseen aliupseereita ja miehistöön kuuluneita sekä asepalvelusta suorittamattomia naisia. Kohokohdiksi muodostuivat myös saunaillat. Alakerrassa seinää koristi Virosta tuotu katukyltti "Pargi".


text: Pintakunnostus ei kuitenkaan auttanut muun muassa lämmitysongelmiin sahanpurueristeiden kaikottua vuosien saatossa ja 2000-luvulle siirryttäessä ylioppilaskunta oli Parkin kanssa jälleen samassa tilanteessa: jotain pitäisi tehdä. Toukokuussa 2003 tehtiin ensimmäinen kuntokartoitus Parkin tilasta ja sen perusteella järjestettiin 23.5.2003 talousseminaari, jossa yhtenä aiheena oli Parkin tulevaisuus. Talousseminaarin jälkeen perustettiin parkkityöryhmä tekemään lisäselvityksiä ja ehdotuksia jatkosta. Näin alkoi tälläkin hetkellä jatkuva Parkkiprojekti.


text: Ensi töikseen parkkityöryhmä teetti tarkemman kuntokartoituksen, jonka viesti oli selvä: peruskorjaus tulee lähes yhtä kalliiksi kuin uuden talon rakentaminen. Hyvässä kunnossa vanhassa Parkissa oli ainoastaan katto. Mielissä alkoi kypsyä kokonaan uudet, paremmin ylioppilaskunnan käyttöön soveltuvat tilat. Edustajisto päättikin parkkityöryhmän esityksestä 18.11.2003 uuden Parkin rakentamiseen ryhtymisestä. Helmikuussa 2004 järjestettiin urakkakilpailu, jonka perusteella hallitus valitsi 16.3.2004 urakoitsijaksi Varpe Oy:n. Huhtikuussa Valtteri Peltomäki aloitti varainhankkijana parkkiprojektissa tavoitteenaan huimat 200 000 euroa. Toteutunut summa oli tavoitteesta noin neljäsosa, ja se sisälsi myös tavaralahjoituksia. Varoja kerättiin ensisijaisesti myymällä uuden Parkin tiloja yrityksille nimikkotiloiksi.


text: Suunnitelmien huolellisen hiomisen jälkeen rakennuslupahakemus jätettiin kaupungin rakennusvalvonnalle toukokuussa 2004. Ajatuksissa oli, että rakennuslupa saataisiin parissa kuukaudessa, mutta toisin kävi. Sitkeän painostuksen ja lobbaamisen jälkeen rakennuslupa saatiin vihdoin 22.12.2004. Vanha Parkki purettiin maaliskuussa 2005 ja huhtikuun alussa aloitettiin uuden rakennustyöt. Harjakorkeuden uusi Parkki saavutti heinäkuussa 2005 ja sen avajaisia juhlittiin maaliskuussa 2006.


text: Uusi Parkki sisälsi alakerran kerhotilan, harjoittelutilan ylioppilaskunnan yhtyeille, saniteettitilat, tupakointihuoneen sekä erityisesti sitsien järjestämistä silmällä pitäen suunnitellun keittiön. Yläkerrassa on saunatilat oleskelutiloineen sekä kokous- ja toimistotiloja. Toimistotiloihin muuttivat ylioppilaskunnan yrityksistä Valmennusakatemia Proffa Oy ja KY-Dealing Oy. Uusi Parkki avattiin käyttöön kevättalvella 2006. Parkkia voi myös vuokrata ulkopuoliset. Varauksen hoitaa KY-Dealing Oy.


title: Leo VI (paavi)

text: Leo VI oli paavina seitsemän kuukautta touko-kesäkuulta 928 – saman vuoden joulukuulle tai tammikuulle 929. Hän oli roomalaisen hallintovirkamiehen poika ja toimi kardinaalina ennen paaviksi kruunaamistaan.


title: Organisaatio XIII

text: Organisaatio XIII () on fiktiivinen ryhmä Square Enixin ja Disneyn luomassa "Kingdom Hearts" -pelisarjassa. Osa heidän hahmoistaan esiteltiin jo "issa" ja loput pelissä "Kingdom Hearts II".


title: Organisaatio XIII

text: Kolmentoista ihmismäisen ulkonäön ja ajattelutavan säilyttäneen Nobodyn muodostama ryhmä. Se perustettiin, kun Ansem Viisaan oppilaat: Xehanort, Braig, Dilan, Even, Aeleus ja Ienzo jakaantuivat Sydämettömiksi ja Nobodyiksi. Nobodeilla oli todellisten persooniensa muistot, mutta he koostuvat vain ruumiista ja sielusta. Sydämiä heillä ei ollut. Kukin jäsen on numeroitu liittymisjärjestyksensä mukaan. Ensimmäinen oli Xehanortin Nobody, Xemnas. Jäsenten nimet olivat heidän odellisten persooniensa nimien ja konsonantin X anagrammeja.


title: Organisaatio XIII

text: He olivat rakentaneet oman maailman nimeltä Maailma jota ei koskaan ollut ("The World That Never Was") ja pyrkivät Soran kukistamien Sydämettömien hallussa olevista sydämistä luomaan omat versionsa Valtakunnan Sydämistä.


title: Organisaatio XIII

text: "ssa" paljastui, että Nobodyt eivät ole ikuisesti vailla fyysistä sydäntä. Xemnas ja Xigbar olivat valehdelleet muille tehdäkseen heistä mestari Xehanortin sydämen palasilla Xehanortin klooneja ja käyttääkseen heitä uuden χ-miekan luomiseen.


title: Organisaatio XIII

text: Xehanortin Nobody ja jäsen I. Organisaation johtaja. Hallitsee tyhjyyden voimia, käyttää aseinaan Eteerisiä Teriä ("Ethereal Blades") ja komentaa pääosin Noidiksi ("Sorcerers") kutsuttuja Nobodyja. Sora ja Riku tuhosivat hänet viimeisenä organisaation jäsenistä Maailmassa jota ei koskaan ollut. Tämä johti Xehanortin Sydämettömän, "Ansemin", tuhoutumisen ohella itse Xehanortin paluuseen.


title: Organisaatio XIII

text: Xemnasia ei kuitenkaan nähty viimeisen kerran, sillä "Dream Drop Distancessa" Mestari Xehanortin nuori versio oli tuonut hänet menneisyydestä nykyaikaan tehdäkseen hänestä muiden Xehanortin menneisyyden versioiden tavoin osan uutta Organisaatiota.


title: Organisaatio XIII

text: Englanninkielinen ääni on Paul St. Peter ja japaninkielinen ääni Norio Wakamoto.


title: Organisaatio XIII

text: Braigin Nobody ja jäsen II. Käyttää aseinaan Nuolipistooleja ("Gunarrows"), kykenee siirtymään paikasta toiseen ja komentaa pääosin Tarkka-ampujiksi ("Snipers") kutsuttuja Nobodyja. Sora tuhosi hänet yhdeksäntenä Organisaation jäsenistä Maailmassa jota ei koskaan ollut. Xigbaria ei kuitenkaan nähty viimeisen kerran, sillä "Dream Drop Distancessa" Mestari Xehanortin nuori versio oli tuonut hänet menneisyydestä nykyaikaan tehdäkseen hänestä muiden Xehanortin menneisyyden versioiden tavoin osan uutta Organisaatiota.


title: Organisaatio XIII

text: Xigbarin englanninkielinen ääni on James Patrick Stuart ja japaninkielinen ääni Hōchū Ōtsuka.


title: Organisaatio XIII

text: Dilanin Nobody ja jäsen III. Manipuoli tuulta, käyttää aseinaan kuutta Lindwormiksi kutsuttua keihästä ja Dragooneiksi kutsuttuja Nobodyja. Sora tuhosi hänet seitsemäntenä organisaation jäsenistä Hirviön linnassa ("Beast's Castle"). Tämä johti Dilanin paluuseen.


title: Organisaatio XIII

text: Xaldinin englanninkielinen ääni on David Dayan Fisher ja japaninkielinen ääni Yōsuke Akimoto.


title: Organisaatio XIII

text: Evenin Nobody ja jäsen IV. Manipuloi jäätä ja käyttää aseenaan "Jäätyneeksi ylpeydeksi" ("Frozen Pride") kutsuttua kilpeä. Hän oli Organisaation jäsenistä se, joka loi Rikun kopion sekä Xionin. Tuhoutui Organisaation jäsenistä ensimmäisenä, kun Axel tuhosi hänet saadakseen Marluxian luottamuksen. Tämä johti Evenin paluuseen.


title: Organisaatio XIII

text: Vexenin englanninkielinen ääni on Derek Stephen Prince ja japaninkielinen ääni Nachi Nozawa.


title: Organisaatio XIII

text: Aeleusin Nobody ja jäsen V. Manipuloi maata ja käyttää aseenaan kirvestä nimeltä Taivaanpuolittaja ("Skysplitter"). Hän pyrki Zexionin kanssa sabotoimaan Marluxian suunnitelmat Unholan linnassa ja yritti herättää pimeyden Rikun sisällä. Riku tuhosi hänet kolmentena Organisaation jäsenistä. Tämä johti Aeleusin paluuseen.


title: Organisaatio XIII

text: Lexaeusin englanninkielinen ääni on Dave Boat ja japaninkielinen ääni Fumihiko Tachiki.


title: Organisaatio XIII

text: Ienzon Nobody ja jäsen VI. Käyttää aseenaan illuusion voimaa sekä Rangaistuksen kirjaa ("Book of Retribution"). Hän pyrki Lexaeusin kanssa sabotoimaan Marluxian suunnitelmat Unholan linnassa. Rikun kopio tuhosi hänet viidentenä Organisaation jäsenistä. Tämä johti Ienzon paluuseen.


title: Organisaatio XIII

text: Zexionin englanninkielinen ääni on Vince Corazza ja japaninkielinen ääni Akira Ishida.


title: Organisaatio XIII

text: Isan Nobody ja jäsen VII. Käyttää aseenaan lyomämiekkaa nimeltä Lunatic, kykenee siirtymään ns. berserkkitilaan kuunvalon vaikutuksesta ja komentaa pääosin Berserkeiksi ("Berserkers") kutsuttuja Nobodyja. Hän nousi Xemnaksen oikeaksi kädeksi ja hyväksyi olemuksensa Nobodyna täysin, koska tunsi itsensä petetyksi Axelin ystävystyttyä Roxasin kanssa. Sora tuhosi hänet yhdentenätoista Organisaation jäsenistä Maailmassa jota ei koskaan ollut. Saïxia ei kuitenkaan nähty viimeisen kerran, sillä "Dream Drop Distancessa" Mestari Xehanortin nuori versio oli tuonut hänet menneisyydestä nykyaikaan tehdäkseen hänestä muiden Xehanortin menneisyyden versioiden tavoin osan uutta Organisaatiota.


title: Organisaatio XIII

text: Saïxin englanninkielinen ääni on Kirk Thornton ja japaninkielinen ääni Ginpei Sato.


title: Organisaatio XIII

text: Lean Nobody ja jäsen VIII. Hallitsee tulta, käyttää aseinaan Ikusiksi liekeiksi ("Eternal Flames") kutsumiaan chakrameja ja komentaa pääosin Salamurhaajiksi ("Assasins") kutsuttuja Nobodyja. Lähetettiin Unholaan linnaan kaksoisagentiksi Marluxian ja Larxenen tuhoamiseksi. Roxasin petettyä Organisaatio, hän alkaa toimia omillaan. Tuhoutuu Organisaation jäsenistä kahdeksantena, kun hän uhraa itsensä auttaakseen Soraa pääsemään Maailmaan jota ei koskaan ollut. Tämä johti Lean paluuseen.


title: Organisaatio XIII

text: Axelin englanninkielinen ääni on Quinton Flynn ja japaninkielinen ääni Keiji Fujiwara.


title: Organisaatio XIII

text: Jäsen IX. Luonteeltaan varsin laiska, eikä pidä taistelemisesta. Manipuloi vettä, käyttää aseenaan Arpeggioksi kutsumaansa sitaria ja komentaa Tanssijoiksi ("Dancers") kutsuttuja Nobodyja. Sora tuhosi hänet kuudentena Organisaation jäsenistä Hollow Bastionissa. Demyxin englanninkielinen ääni on Ryan O’Donohue ja japaninkielinen ääni Kenichi Suzumura.


title: Organisaatio XIII

text: Jäsen X. Hän puhuu kuin kaikki hänen kokemansa olisivat vain peliä. Manipuloi aikaa, käyttää aseinaan Reiluksi Peliksi ("Fair Game") kutsuttua maagista korttipakkaa ja komentaa Uhkapelureiksi ("Gamblers") kutsuttuja Nobodyja. Sora tuhosi hänet kymmenentenä Organisaation jäsenistä Maailmassa jota ei koskaan ollut. Luxordin englanninkielinen ääni on Robin Atkin Downes ja japaninkielinen ääni Jouji Nakata.


title: Organisaatio XIII

text: Jäsen XI. Komensi Unholan Linnan lähetettyjen Organisaation jäseniä. Hallitsee kukkia ja käyttää aseenaan viikatetta nimeltä Graceful Dahlia. Houkutteli Soran Unholan linnaan vallatakseen Organisaation. Määräsi Axelin salamurhaamaan Vexenin. Larxenen kuoltua, hän sai tietää Axelin olevan kaksoisagentti ja Axelin paettua, hän taisteli Soraa vastaan ensin harhakuvana ja myöhemmin omana itsenään. Tuhoutui Organisaation jäsenistä neljäntenä. Englanninkielinen ääni on Keith Ferguson ja japaninkielinen ääni Shūichi Ikeda.


title: Organisaatio XIII

text: Jäsen XII. Hallitsee sähköä ja käyttää aseinaan Foudreksi kutsumiaan veitsejä. Oli avuksi Marluxian apuri, mutta petti hänet huomattuaan Axelin petoksen ja yritti tappaa Soran. Tuhoutui Organisaation jäsenistä toisena. Englanninkielinen ääni on Shanelle Workman ja japaninkielinen ääni Yuko Miyamura.


title: Organisaatio XIII

text: Soran Nobody, jäsen XIII ja avainmiekan käyttäjä. Roxasin englanninkielinen ääni on Jesse McCartney ja japaninkielinen ääni Kōki Uchiyama.


title: Organisaatio XIII

text: Hän on erilainen kuin muut Nobodyt, koska hänellä ei ole todellisen minänsä muistoja. Xemnas teki hänestä Organisaation jäsenen XIII ja antoi tämän käskyläisiksi Samuraiksi kutsutut Nobodyt. "358/2 Daysin" tapahtumien aikana hänet laitettiin jäsenen VIII, Axelin, vastuulle, josta tuli Roxasin hyvä ystävä. Axelin lähdettyä Unholan linnaan, Roxasin parina toimi Xion, toinen avainmiekan käyttäjä, joka kuitenkin epäili Organisaation motiiveja. Xionin tuhottua itsensä hän motivoi Roxasia kääntymään Organisaatiota vastaan. Roxas häviää taistelun Rikua vastaan, menettää muistonsa ja joutuu Ansem Viisaan tekemään virtuaaliseen versioon Twilight Townista. "Kingdom Hearts II:ssa" Roxas tapaa Naminén, joka kertoo Roxasille totuuden siitä, että hän on vain Soran puolikas. Lopulta Roxas löytää nukkuvan Soran ja yhdistyy takaisin häneen.


title: Organisaatio XIII

text: Roxas käytti alun perin aseenaan "Valtakunnan avainta" ("Kingdom Key"), mutta Xionin uhrattua itsensä, Roxas sai kyvyn käyttää toista avainmiekkaa. Nämä avainmiekat muuttuivat ja ottivat nimet "Valanpitäjä" ("Oathkeeper") ja "Unhoitus" ("Oblivion"). Sora itse sai Roxasin yhdistymisen jälkeen, myös kyvyn käyttää kahta avainmiekkaa.


title: Organisaatio XIII

text: Nobody, joka luotiin Soran muistoista. Hänen nimensä on anagrammi kirjaimesta X ja "No.i":stä, jossa 'i' tarkoittaa imaginääriyksikköä. Xionin englanninkielinen ääni "358/2 Daysissä" on Alyson Stoner ja myöhemmissä peleissä Hayden Panettiere. Japaninkielinen ääni on Risa Uchida.


title: Organisaatio XIII

text: Kun Axel lähetettiin viiden muun Organisaation jäsenen kanssa Unholan Linnaan, Xion määrättiin häen tilalleen Roxasin pariksi. Xionista tuli Roxasin hyvä ystävä ja myöhemmin myös Axelin. Mutta tavattuaan Rikun, hän alkoi epäillä Organisaation motiivia. Ja saa lopulta tietää olevansa Kairiin liittyvistä Soran muistoista luotu kopio. Xion päättää karata huomatessaan tekevänsä Roxasin vain heikommaksi. Mutta Xemnaksen pakottamana Axel kaappaa hänet ja hänet ohjataan tuhoamaan Roxas, jotta tästä tulisi täydellinen kopio. Mutta Xion siirtääkin itsensä takaisin Soraan ja sen seurauksena vain Roxas enää muistaa hänet.


title: Organisaatio XIII

text: Organisaatio XIII:n jäsenten oli alun perin tarkoitus toimia kuorina Mestari Xehanortin sydämen palasille ja toimia χ-miekan luomiseen tarvittavana kolmenatoista pimeytenä, kun Pahatarta hyväksikäyttäen kerättyjen Sydänten Prinsessojen oli tarkoitus toimia seitsemänä valona. Mutta kumpikin suunnitelma epäonnistui. Menneisyydestä tullut nuori Xehanort oli kuitenkin "Ansemin" antaman aikamatkustuskyvyn avulla koonnut "Dream Drop Distancessa" muiden aikojen versioitaan sekä sydämensä palasia kantaneita henkilöitä. Näiden kolmentoista "pimeyden etsijän" tulisi taistella seitsemää "valon vartijaa" eli avainmiekan käyttäjää vastaan ja näin luoda χ-miekka. Rikun vastustettua pimeyttä ja Roxasin palattua osaksi Soraa, Xehanort kaavaili Sorasta viimeistä jäsentä, mutta epäonnistui ja joutui perääntymään odottamaan oikeaa hetkeä.


title: Organisaatio XIII

text: Todelliseen Organisaatioon kuuluvat:


title: Piensijoittaja

text: Piensijoittaja on sijoittaja, joka tyypillisesti sijoittaa säästövarojaan eikä elä sijoittamisesta saamillaan tuloilla. Piensijoittaja onkin siis tyypillisesti palkansaaja tai eläkeläinen. Piensijoittajan vastakohta on suursijoittaja. Piensijoittajasta käytetään usein myös nimitystä osakesäästäjä.


title: Piensijoittaja

text: Piensijoittajan katsotaan usein olevan heikommassa asemassa kuin suurempien sijoittajien. Piensijoittajan suojaksi onkin tehty monia säädöksiä arvopaperimarkkinalakiin. Näitä ovat mm. lunastuspykälä, joka velvoittaa suursijoittajan antamaan ostotarjouksen osakeyhtiön lopuista osakkeista hänen omistuksensa ylittäessä kahden kolmasosan kaikista osakkeista.


title: Piensijoittaja

text: Piensijoittajan asemaa heikentää myös suursijoittajaan nähden suhteellisesti ottaen suuret kulut ja markkinainformaation puute. Osakkeita välittävät pankit ja pankkiiriliikkeet perivät usein ns. minimipalkkion toteutuneista toimeksiannoista, joka voi nostaa todellisen välityspalkkion moninkertaiseksi marginaalipohjaiseen palkkioon verrattuna. Piensijoittajilta peritään lisäksi yleensä myös korkeampia välitysmarginaaleja ja säilytyspalkkioita. Lisäksi piensijoittajat joutuvat tekemään sijoituspäätöksensä usein viivästetyn markkinainformaation perusteella. Reaaliaikaisesta markkinainformaatiosta yleensä veloitetaan piensijoittajaa, suurempia varallisuuksia sijoittavat saavat ne usein ilmaisten säilyspalkkioiden kera veloituksetta.


title: Pertti Jotuni

text: Pertti Anton Elias Jotuni (16. toukokuuta 1931 Helsinki – 19. tammikuuta 2007 Espoo) oli suomalainen tiedetoimittaja. Koulutukseltaan hän oli diplomi-insinööri ja suuntaukseltaan matemaatikko.


title: Pertti Jotuni

text: Jotuni työskenteli uransa alussa Teknillisen Aikakauslehden päätoimittajan apulaisena ja Insinööriuutisten päätoimittajana. Vuonna 1964 hän siirtyi tiedetoimittajaksi Uuteen Suomeen ja toimi sittemmin vapaana toimittajana. 1960-luvulla Jotuni oli yksi ensimmäisistä informaatiotekniikan kansantajuistajista. Apollo-avaruuslentojen aikaan 1969–1972 hän teki radio- ja televisioselostuksia Yleisradiolle televisio-ohjelmaan Kuustudio sekä juonsi television valtavat katsojamäärät saaneet kuulentoja käsittelevät paneelikeskustelut. Hän oli suosittu teknisten ongelmien ja näköalojen kommentaattori.


title: Pertti Jotuni

text: Lusikoita väittämänsä mukaan ”kosmisella energialla” taivuttaneen Uri Gellerin vieraillessa Suomessa ja esiintyessä televisiossa vuonna 1974 Jotuni tuli tunnetuksi kommentista ”maailmassa on paljon asioita, joita tiede ei pysty selittämään”. Tällä Jotuni pääsi jopa Kari Suomalaisen pilapiirrokseen.